open-index/open-wikipedia-markdown huggingface dataset:
亞洲電視動感資訊頻道

（簡稱**aTV3**，英語：**His TV**）係亞洲電視專為男士播放有關運動、生活享受同汽車資訊等嘅一條資訊性標清頻道，於2007年12月31號正式啟播，而家多數播體育賽事。頻道冧巴係13，並以16:9闊屏幕畫面播。呢條頻道要用升級版DMB-T/H接收器先至收到。

2008年夏季奧林匹克運動會舉行期間曾經改叫**奧運13台**，連埋本港台、奧運14台、奧運15台同埋高清奧運19台全天侯多角度直播奧運賽事。

由於亞洲電視重組佢嘅數碼地面電視頻道，動感資訊頻道自2009年4月1號起停播，一啲動感資訊頻道嘅節目轉至亞洲高清台繼續播放。南方衛視喺2009年10月1號成為新嘅13台。

類:停播咗嘅電視台或頻道
天逸站

**天逸站**係香港嘅一個車站，喺天水圍天逸邨以西近天瑞路同天秀路嘅交界，係天水圍北唯一一個有多條綫做終點嘅車站，站裏頭有輕鐵客務中心。

## 車站結構

### 車站周邊
*天澤邨 
*天逸邨 

### 鄰接車站
 
 
 
 
 

## 接駁交通

*港鐵巴士
**K73 - 天恆 ↔ 元朗（西）（循環線）（八達通免費轉乘優惠）
**K76 - 天恆 → 天水圍站（循環線）
*九龍巴士
**265B - 天恆邨 ↔ 旺角(柏景灣)
**265M - 天恆邨 ↔ 麗瑤
**276A - 天恆邨 ↔ 太平
**276B - 天富 ↔ 彩園
*城巴
**967 - 天恩邨 ↔ 金鐘(西)

## 歷史
天逸站係天水圍北支線嘅一個車站，亦都係天水圍北唯一一個設有輕鐵路綫做終點嘅車站，喺2003年12月7號啟用。天逸站啟用初期淨係得751線同埋761線（已永久停駛，由區間車761P 取代）兩條路線行經，751 線以本站做終點站。

後嚟天水圍北嘅重要性提高，開始有更多路綫途經本站。而家除咗兩條天水圍循環綫（705綫、706綫）外，所有路綫都用天逸站做終點站。

## 上一站‧下一站
可待因

**可待因**（英文：Codeine），化學式係C18H21NO3，廣東話常見俗稱:高甸 、止咳水同埋囉囉攣，係一種喺鴉片裏面搵到嘅生物鹼。一般可待因都係用嚟止咳，同埋紓緩輕度至中度痛楚，通常係口服，但有啲情況下，都會注射入身體裏面。

## 適用病症
* 止咳
* 輕度至中度痛楚
* 肚痾
* 腸易激綜合症

## 副作用
* 上癮
* 抑制呼吸
* 中毒性精神病
* 便秘
* 排尿困難
*頭痛
* 如果女人以母乳喂嬰兒，由於有部分人嘅基因，會好快將可待因代謝成為嗎啡，有可能令食人奶嘅嬰兒吸收過量嗎啡

## 各國嘅管制
### 英國
英國依家有兩條法例管制緊可待因嘅買賣同處方，一條係《濫用藥物法1971》（the Misuse of Drugs Act 1971），一條係《濫用藥物規例2001》（the Misuse of Drugs Regulations 2001），根據《濫用藥物規例2001》嘅規定，如果可待因成份只係佔藥物嘅0.1%，有多一種或以上嘅有效成份同時存在，又好難用現行手段還原當中嘅可待因成份嘅話，可以被列為附表五裡面，監管比較鬆嘅藥物。。

### 香港
喺香港，可待因受到香港法例第一百三十四章《危險藥物條例》附表一所管制。只係畀醫療同埋大學作研究用途，根據危險藥物條例，任何人未經處方賣可待因畀人，可以被罰款一萬蚊港幣。不過，含0.1%以下可待因嘅藥物，係可以合法經藥劑師，唔經醫生處方賣畀人。

## 濫用情況
### 香港
喺2008年第一季，有6.5%嘅首次被呈報濫用藥物嘅21歲以下濫用藥物人士，同4.2%嘅首次被呈報濫用藥物嘅21歲以上濫用藥物人士，濫用包括可待因喺裏面嘅咳藥。

## 注釋

## 拎
2040年代

**2040年代**係指年去到年之間嗰十年。

## 大件事
預測喺呢個年代發生嘅事包括：
*2047年：香港特別行政區嘅「五十年不變」政策期限屆滿。

## 領導者
2038年問題

**2038年問題**（又叫 **Unix 千年蟲**、**Y2K38**、**Y2K+38**、**Y2038K**）係指 Unix 嘅計時方法嘅電子架生同電腦軟硬件喺2038年會發生日子時間計錯嘅問題。

Unix時間計時嘅方法係由一個 ｢紀元｣（）開始逐秒計，爾種計時方法後來寫咗入 POSIX 標準，所以唔淨止 Unix 同類Unix系統，其他嘢都可能用爾種方法計時，爾種計時法嘅好處係轉夏令時間、轉時區都唔使人手校鐘，但係可能搞到一啲軟件喺2038年出錯。好簡單咁講，因為 Unix 有正負整數（）卅二爻時間限制，即係由1970年1月1號0時0分0秒 ，再過2³¹咁多秒，去到2038年初，日子會跳「返轉頭」，搞到啲軟件唔知係幾時，啲嘢就錯晒。

POSIX 嘅計時方法係用秒嚟計時間，每秒用一爻（bit）嚟代表。用嚟代表時間嘅資料類型叫 time_t，定義係一個正負整數（signed integer），傳統上有 32 爻咁大，而 time_t = 0⸺即係上面講嘅 ｢紀元｣⸺就規定咗係世界協調時間 1970年1月1號 0時0分0秒。所以，當 time_t = 10001，時間就係 1970年1月1號 1時0分1秒。如似類推，響 2 嘅 31 次方（即係 2147483648）咁多秒之後，所有可以代表正數嘅整數都用晒，2038年1月19號 3點14分07秒就係最後可以代表得到嘅時間。

2147483648 咁多秒之後，個系統就會返轉頭（），變成 32 爻可以表示最細嘅負數，跳返1901年。令啲程序一要計時間嘅嘢就錯晒，因為佢哋無法將呢個時間識別為2038年。可能產生錯誤嘅計算同錯誤嘅動作。

有一啲系統嘅 time_t 去到 64 爻咁大，呢啲系統如果唔需要處理 32爻嘅 time_t 資料唔會受到影響。

## 睇埋
* 2033年問題
* GPS嘅2038年問題

## 參考

## 連結
* The Year-2038 Bug Website
* Entry in How Stuff Works
* The Project 2038 Frequently Asked Questions
* Critical dates 2038
* Time Bug Back Again-2038 discussion with linux 2.4.20 kernel
鳳凰號登陸艇

**鳳凰號**登陸艇係美國太空總署火星探索任務下，其中一隻冇人駕駛太空船，科學家利用艇上儀器，用嚟研究火星有無適合微生物存在嘅環境，同埋當地水嘅歷史。

## 科學成果
### 火星上發現水
鳳凰號喺火星發現水，所以實驗得到新一筆錢，由可以行多一個月，到2008年9月30號。

## 註

## 拎
* 美國太空總署關於鳳凰號嘅任務網頁
* 亞利桑拿州大學關於鳳凰號嘅網頁
* 美國太空總署噴氣推進實驗室關於鳳凰號嘅網頁
天富站

**天富站**（；）係香港嘅一個車站，代號 480，屬於單程車票第 5A 收費區，為天富同埋周邊地區居民提供服務。天富站同頌富站係距離最近嘅輕鐵站。

## 車站結構

### 車站周邊
*天富苑
*天恩邨
*李宗德小學
*天恩商場

### 鄰接車站

## 接駁交通
*港鐵巴士
**K76 - 天恆 ↔ 西鐵綫天水圍站（循環線）
*九巴
**269D - 天富 ↔ 瀝源
**其他路線：265B
*城巴
**967 - 天水圍（北） ↔ 金鐘（西）

## 上一站‧下一站
亞洲台

（）係香港亞洲電視一條以高清格式播放嘅數碼電視頻道，頻道號碼係12，要用升級版DMB-T/H接收器先至收到。

亞洲台係喺2009年4月1號朝早6點，因為亞洲電視重組佢嘅數碼地面電視頻道，而以**亞洲高清台**個名開始播，取代以往嘅亞洲電視高清頻道，後來至改叫亞洲台。

呢條頻道每日廿四個鐘播嘢，有時同本港台、國際台一齊播，特別喺夜間新聞。另外亞洲台星期三會播高清賽馬直擊。

政府宣佈亞視冇得續牌之後，賽馬直擊由2015年9月1號開始改由無綫電視J2台播，而頻道就喺2016年4月2號00:00停播。

類:停播咗嘅電視台或頻道
天恆站

**天恆站**係香港一個站，代號540，屬於單程車票第5A收費區，喺天水圍天瑞路近天恒邨，為天恆邨同埋週邊地區居民提供服務。

## 車站結構

### 車站周邊
*天恆邨
*俊宏軒
*順德聯誼總會翁祐中學
*順德聯誼總會伍冕端小學

### 鄰接車站

## 接駁交通
*港鐵巴士
**K73 - 天恆 ↔ 元朗（西）（循環線）
**K76 - 天恆 ↔ 西鐵綫天水圍站（循環線）
	
*九龍巴士
**265B - 天恆邨 ↔ 旺角（柏景灣）
**265M - 天恆邨 ↔ 麗瑤
**276A - 天恆邨 ↔ 太平
**276B - 天富 ↔ 彩園

*城巴
**967 - 天恩邨 ↔ 金鐘（西）

## 上一站‧下一站
金錢

**金錢**可以指
*金屬做嘅錢。

*金錢 (香港)，香港嘅一笪地方，近上水同粉嶺。
濕地公園站

**濕地公園站**係香港嘅站，代號530，屬於單程車票第5A收費區，為香港濕地公園同埋週邊地區居民提供服務。

本站係輕鐵系統中少數車廂內設有普通話報站嘅車站之一（另一個係銀座站）。

## 車站結構

### 車站周邊
*香港濕地公園
*俊宏軒

### 鄰接車站

## 接駁交通
*九龍巴士
**264M - 天恩邨 ↔ 青衣鐵路站
**276B - 天富 ↔ 彩園
*城巴
**967 - 天恩邨 ↔ 金鐘（西）

## 上一站‧下一站
金錢 (香港)

**金錢**（），又叫**金錢村**，係香港一地，亦係一村，喺新界北區，上水西南，粉嶺西北。佢西南邊係牛地，西邊遠啲係古洞，北邊係燕崗，東北邊係松柏塱，東南邊哥爾夫球會後邊係丙崗。

金錢村係金錢一帶嘅中心，喺青山公路同粉嶺公路南側，東邊同南邊都係香港哥爾夫球會，當中有港督渡假別墅同埋Fanling Bungalow。村北有新界喇沙中學同聖保祿樂靜院。

金錢可以喺青山公路古洞段，經金錢路入。

喺香港政府接手初期，金錢歸侯約鄉。
河上鄉

**河上鄉**（Ho Sheung Heung）係香港一地，亦係一村，喺新界北部。佢喺古洞東北，馬草壟以西南，燕崗以北。河上鄉東便隔籬就係雙魚河，過河就係塱原濕地。跟雙魚河北行就到梧桐河，再向北行就係羅湖，見深圳河。

河上鄉最近嘅新市鎮係上水。

## 史
香港政府接手新界之時，河上鄉歸入侯約鄉。

## 村
河上鄉條村，歸入上水鄉事委員會。條村姓侯，家下係新界五大族之一，而條村係北宋末年起嘅。河上鄉因為咁古老，亦有啲古蹟。村裏便嘅居石侯公祠係，村嘅地標，亦係香港法定古蹟。除咗公祠，重有洪聖古廟及排峰古廟，係香港二級歷史建築。

河上鄉有鴻淘荳品廠，以平價任飲荳漿出名。佢對便有河溪學校，係間廢咗嘅小學。
電報

**電報**舊稱**電線**，係一種通訊方法。文字轉成電碼傳送到遠方，都譯成文字。係斷碼數收錢。所以舊時有咁短，得咁短。

## 各國嘅應用
### 香港
喺2004年1月1號，電訊盈科宣布終止電報業務。

### 中國
而家中國電信仍然有提供電報服務，分別有私人電報、公眾電報同禮儀電報三種。

### 日本
喺日本重有電報提供，不過已經改為一種發送賀禮、道歉一種形式，電報好多時都跟精緻嘅禮物盒同信封。NTT東日本提供嘅電報業務叫D-Mail。

## 註
索贊尼辛

**索贊尼辛**（俄文：**Алекса́ндр Иса́евич Солжени́цын**，）係蘇聯作家，入過勞改營。最出名係揭露史太林之下勞改營最慘無人道嘅一面。佢1970年得諾貝爾文學獎，1974年流亡海外，1994年返去俄國。

## 早年
索贊尼辛喺高加索地方出世。佢未出世阿爸就意外死咗，所以佢由阿媽養大，生活唔係咁好。又咁啱內戰，屋企莊園變咗集體農場。阿媽鼓勵佢學科學文學。

索贊尼辛做過少先隊、入過青年團，做過中學團報總編輯。佢喺羅斯托大學考到數學同物理學位。

## 勞改
第二次世界大戰之前，佢當兵，到炮兵學校受訓。之後派去東普魯士前線，兩次受勳。1945年2月，佢寫信畀朋友，話佢唔滿意「嗰位留髭嘅領袖」。因為咁，佢畀國家安全警察捉咗，話佢犯咗反蘇宣傳同埋搞敵意組織，重判八年勞改營（集中營）改造，兼永久國內放逐；由於佢有大學學位，同埋都唔係罪大惡極，係用得嘅科學人才，所以調咗去莫斯科附近嘅「科學苦工營」，做啲科研工作。1950年，佢送咗去哈薩克，做過開礦，砌磚同埋鑄鐵。1953年，刑滿後國內放逐，同年患癌，差啲死。1954年畀佢入醫院醫病，而且醫好咗。1957年恢復名譽，准返去歐洲。

## 成名
1961年，索贊尼辛去咗莫斯科約莫70英里外小鎮，敎中學物理科，課餘以勞改營見聞寫小說，佢個短篇小說《伊凡丹尼索維奇的一天》（A Day in the Life of Ivan Denisovich）就係呢個時間嘅作品。本書揭露地獄式集中營內幕，本來都唔可能有機會出版，不過咁啱蘇共中央第一書記赫魯曉夫想密謀清算史太林，用佢來打擊史太林嘅文宣工具。索贊尼辛將呢篇小說送畀舊時同室囚友、當時嘅《新世界雜誌》主編。呢位主編係赫魯曉夫同路人，繞過老左文化官僚，將本嘢交赫魯曉夫手上；赫魯曉夫讀得動容，可以用，批准發表，第一書記拍板，就唔使理政治局常委。《新世界雜誌》喺1962年11月發呢篇文，香港信報嘅林行止話係「等同投重磅炸彈落蘇共」。

## 流亡
之不過，赫魯曉夫好快畀人趕落台，蘇聯政治又左轉，索贊尼辛變咗係當權者嘅危險人物。佢1970年得諾貝爾獎，都唔敢出國領獎，擔心當局唔畀佢返來。其後佢被迫經西德流亡瑞士，最後到美國；佢住喺美國18年，離羣獨居，住農莊，幾乎足不出戶、唔聽電話、唔問世事、唔同隔籬鄰舍來往，專事寫作。期間寫成史詩《血輪》（The Red Wheel），講1914年到1917年，蘇維埃革命四部曲，一共五千幾版。但讀書界反應欠佳。

## 註
天秀站

**天秀站**係香港嘅站，代號520，屬於單程車票第5A收費區，喺香港新界元朗天水圍天秀路附近，為慧景軒同埋週邊地區居民提供服務。

## 車站結構

### 車站周邊
*慧景軒

### 鄰接車站

## 接駁交通
*九龍巴士
**269M - 天恩邨 ↔ 祖堯邨
**276B - 天富 ↔ 彩園
*城巴
**967 - 天恩邨 ↔ 金鐘(西)

## 上一站‧下一站
天悅站

**天悅站**係香港嘅車站，代號510，屬於單程車票第5A收費區。喺天水圍天華路近天城路天悅邨對出，為天悅同埋週邊地區居民提供服務。

## 車站結構

### 車站周邊
*天悅邨
*天晴邨
*天悅服務設施綜合大樓
*天晴服務設施綜合大樓
*耀道小學

### 鄰接車站

## 上一站‧下一站
登龍街

**登龍街**（**Tang Lung Street**）係香港島一條後街，嚮軒尼詩道同埋羅素街之間，街頭嚮堅拿道東，街尾嚮軒尼詩道近波斯富街，呢度有個小巴站，港島專線小巴進智公交來回赤柱正灘。

登龍街成條街嘅鋪頭有7成係食肆，由茶餐廳、小食店，至日式料理、泰國菜、西餐都有。當地係「越夜越熱鬧」嘅娛樂場所。

## 鄰近

* 時代廣場 (香港)
* 銅鑼灣廣場
* V Point
* 灣仔消防局
* 鵝頸橋
* 金朝陽中心2期Midtown
天榮站

**天榮站**係香港嘅一個車站。代號500，屬於單程車票第4收費區，為天榮同埋周邊地區居民提供服務。

## 車站結構

### 車站周邊
*嘉湖銀座廣場
*嘉湖海逸酒店
*嘉湖山莊翠湖居
*嘉湖山莊麗湖居
*嘉湖山莊美湖居
*栢慧豪園

### 鄰接車站

## 接駁交通
*九巴
**269B - 天水圍市中心 ↔ 紅磡碼頭
**269C - 天水圍市中心 ↔ 觀塘碼頭
**269M - 天水圍市中心 ↔ 祖堯
**869 - 沙田馬場 → 天水圍市中心（只喺賽馬日提供服務）
*龍運巴士
**E37 - 天水圍市中心 ↔ 機場（地面運輸中心）
*城巴
**969 - 天水圍市中心 ↔ 銅鑼灣（摩頓台）
**969A - 天水圍市中心 → 金鐘紅綿路（只喺繁忙時間提供服務）
**969P - 天水圍市中心 → 銅鑼灣（摩頓台）（只喺繁忙時間提供服務）

## 歷史
於1995年啟用，係天水圍支綫第二期，啟用嗰陣叫做**天水圍總站**，係輕鐵**720綫**（往友愛）同埋**721綫**（往元朗）嘅總站，當時亦係天水圍預留區支線通車前天水圍唯一嘅總站。

當時並冇而家嘅**1**號月台，**6**號月台係落客用，而**2**至**5**號月台畀列車停泊上客。

2003年天水圍第三期支線、天水圍預留區支線同埋九廣西鐵（現稱）通車，為避免同轉車站天水圍站混淆，喺8月1日改名**天榮站**。

同時，而家嘅**1**號月台同另一條調頭路軌落成，畀北行方向嘅特別列車調頭，同**2**號月台同樣係專用月台。
**4**同**5**號月台其中兩個做同北行中途站月台。由於通車時設計問題，北行列車需要轉入該月台先至可以上落客，較為不便。
**3號月台**維持總站月台嘅角色，係**761綫**（而家嘅特別車）嘅總站月台。
**6**號月台則做南行月台，同時係落客月台。

## 上一站‧下一站
火山

**火山**（）係岩漿穿地殼嘅開口，有啲會係爆開嘅。呢個開口畀岩漿，即係熱熔咗嘅石，連帶灰同氣體一齊由地底走上地面。火山活動，通常同造山時期有關。

火山通常喺板塊拉開或者推埋嘅地方。但亦有一啲地方地殼薄而爆開。

如果個火山可以引發極大規模爆發，火山爆發指數(VEI)去到八級嘅話，就叫超級火山。
華倫西亞足球會

**華倫西亞足球會**（****，西班牙文簡寫：**Valencia CF**、**Valencia**、**VCF**，花名：**Los Ches**或**蝙蝠軍團**或**馬斯泰拿**，中文簡稱：華倫或華西）係西班牙甲組足球聯賽嘅足球會之一，喺1919年創立，位於西班牙嘅第三大華倫西亞市。華倫西亞係一支有悠久歷史嘅老牌勁旅，係西班牙傳統五強之一，會員人數係西班牙中第三多。早期球隊因身穿白色上衫同白色短褲，所以有「白幽靈」嘅稱號。華倫西亞同市死敵係利雲特，大區死敵係維拉利爾。華倫西亞素以風格平穩見稱，特點係快速攻守轉換，打穩守突擊。

華倫西亞係聞名歐洲嘅勁旅之一，絕大部分時間都係喺西甲渡過，自從1930/31賽季奪得乙組冠軍升上甲組之後，一直都係喺西甲作賽，直到1985/86賽季先至意外降班，之後即刻就以乙組冠軍嘅身份重返甲組，自此球隊一直留喺西甲。60年代係球隊最光輝嘅時刻，1961/62第四屆歐洲博覽會杯，球隊就攻入33個波，創造咗城市博覽會盃嘅最多入波紀錄，當中包括8強10:3狂數布達佩斯MTK，決賽7:3橫掃巴塞隆拿。第二年亦都蟬聯咗城市博覽會杯冠軍。 1963/64賽季，華倫西亞期望創造三連冠嘅神話，但呢一次就喺決賽以1:2輸畀皇家薩拉戈薩，屈居亞軍。另外，華倫西亞曾經喺1980年贏咗歐洲盃賽冠軍盃冠軍。跟住，華倫西亞又喺歐洲超霸盃力克英格蘭嘅諾定咸森林，呢次係第一次有西班牙球隊奪得歐洲超霸盃。

華倫西亞贏過6次西甲冠軍、7次西班牙盃冠軍、3次歐洲足協盃冠軍、1次歐洲盃賽冠軍盃冠軍同埋2次歐洲超霸盃。

## 球會主場
1919年5月21號，華倫西亞嘅第一場比賽係為咗慶祝建城日，喺卡斯迪隆省同Real Gimnástico比賽。嗰日嘅出場陣容係 Marco，Amador Peris，Julio Gasco，Fernando Marzal，Pepe Llobet，Antonio Ferre，Luis Fernandez，Umbert，Martinez Ibarra，Aliaga 同 Gomez Juaneda。呢場比賽過後，華倫西亞意識到需要一個屬於自己嘅球場。

球會管理層希望將主場定喺阿基羅斯，但係為咗等足協答應呢個要求，球會重有好多嘢要做，例如起圍牆之類嘅安全措施同解決起球場嘅資金問題。尤其係資金問題，搞到球會傷透腦筋，直到一個無名氏嘅捐獻者出現，呢個好心人一共捐出咗25,000比塞塔。呢啲錢足夠實行球會嘅計劃，將阿基羅斯嘅土地變成足球場。聽講呢位好心人係 Gonzalo Medina，他將自己本嚟用嚟結婚嘅錢捐咗出嚟。婚禮就咁推遲咗足足成年。佢話：「華倫西亞先係我最先考慮嘅嘢。」

1919年12月7日，阿基羅斯球場完工。Castellón Castalia 特登嚟助興吓，不過最尾打成0:0。而呢場比賽嘅球證正正就係華倫西亞當時嘅主席 Augusto Milego。呢場比賽嘅所有收入都捐咗畀 Gomez Ferrer 醫院。

隨住華倫西亞嘅迅速發展，阿基羅斯再滿足唔到華倫西亞嘅需求，起新球場嘅相關會議喺1923年1月16號召開。球會管理層不斷搵啱嘅地皮，最終喺同年1月，由嗰時嘅球會主席 Ramón Leonarte 向 barón de Bellver 使咗316,439比塞塔買咗嗰塊面積約10,000平方米嘅地。球會請咗建築師 Francisco Almenar Quinzá 負責球場嘅設計，佢後來做埋球會主席，建造工程由 Ramón Ferrer Aguilar 負責，佢亦係球會嘅會員。初時期球場面積得100m x 59m，成個球場可容納17,000名觀眾，包括共10行嘅露天看台中嘅企位，另外有5行係高級坐位，5行高級企位。呢個球場就係馬斯泰拿球場。

隨住華倫西亞嘅成功，馬斯泰拿球場需要不斷進行擴建及改善工程，而家已經可以坐55,000人。2006年，華倫西亞管理層決定建新主場，取代馬斯泰拿球場。新球場喺2007年動工興建，建造費要成3至4億歐元。2009年將搬去新主場Nuevo Mestalla，新主場可容納75,000人。

2008年5月26號上晝10點幾，正在施工嘅新主場工地發生咗嚴重工業意外，一個用嚟承托金屬模板嘅工作台組件甩咗，導致4名工人由15至20米高處墮下，造成意外。意外導致四名工人死亡，其中兩個人（Nelson Rocha，24歲，玻利維亞籍，同埋Luis Garcia Medardo Sinchiguano，38歲，厄瓜多爾籍）當場死咗，其餘兩個人（Enrique Pradas Franco，25歲，西班牙籍，同埋Jose Rosa，22歲，西班牙籍）送院後搶救無效不治。

2008/09球季係華倫西亞最後一季用馬斯泰拿球場，球會將呢季波衫嘅心口贊助設計為Valencia Experience嘅大字以紀念。

## 蝙蝠帶來嘅福氣
傳說話喺13世紀，阿拉貢國王海梅一世為咗驅趕入侵嘅摩爾人而率領大軍東征，諗住收復華倫西亞城。喺一次戰役中，一支敵箭靜靜雞射向正全神貫注指揮戰鬥嘅海梅，啱啱嗰時有一隻蝙蝠飛過，幫佢擋咗呢支致命一箭。就咁，華倫西亞城光復後，為咗多謝蝙蝠對佢嘅庇護，他將蝙蝠封為佢嘅保護神，蝙蝠就咁成為一個英雄角色，重被設入城徽當中。自此，呢啲傳說令蝙蝠滲透喺華倫西亞嘅文化當中，並同華倫西亞結下不解之缘。因此當利雲特同華倫西亞成立時，甚至係後期成立嘅 CD Alcoyano，三間球會都不約而同揀咗蝙蝠嚟做隊徽嘅元素之一。

## Los Ches
華倫西亞嘅花名「Los Ches」（音：路斯切）嘅來源亦好有意思。喺華倫西亞語中，「小伙子」一詞嘅縮合形式係「xiquet」。後來，呢個詞以變音為「che」嘅形式進入西班牙話當中。於是，華倫西亞球迷就開始叫啲球員做「che」，「Los Ches」呢個詞亦慢慢成為華倫西亞嘅代名詞。

## 會歌
華倫西亞嘅會歌喺1993年9月21號一個官方嘅慶祝球會75周年時發佈嘅，會歌係球會邀請當時嘅古典作曲家 D. Pablo Sanchez Torella 作曲，由 Ramon Gimeno Gil 填詞。

歌詞：Himno Oficial del Valencia Club de Futbol

## 球會榮譽
更新日期：2008年08月07號(GMT+8)
* 西班牙甲組足球聯賽冠軍（6次）
** 1941/42, 1943/44, 1946/47, 1970/71, 2001/02, 2003/04
* 西班牙盃冠軍（7次）
** 1941, 1949, 1954, 1967, 1979, 1999, 2008
* 西班牙超級盃冠軍（2次）
** 1949, 1999
* 歐洲足協盃冠軍（前身係城市博覽會盃，3次）
** 1961/62, 1962/63, 2003/04
* 歐洲盃賽冠軍盃冠軍（1次）
** 1979/80
* 歐洲超霸盃冠軍（2次）
** 1980, 2004
* 歐洲足協圖圖盃冠軍（1次）
** 1998

## 球隊記錄
更新日期：2008年08月07號(GMT+8)

## 球員名單

更新日期：2009年01月24號(GMT+8)

## 轉會（2008/2009球季）
### 新加盟球員

### 離隊球員

## 歷代曾效力球員

## 歷任主教練

## 歷任球會主席

## 出面網頁

* 華倫西亞足球會官方網站
* 華倫西亞球迷網站
* Amunt Valencia Web
翠湖站

**翠湖站**係香港車站，代號490，屬於單程車票第4收費區，為翠湖居同埋週邊地區居民提供服務。

## 車站結構

### 車站周邊
* 翠湖居
* 天頌苑
* 天水圍官立小學
* 天水圍循道衛理小學
* 賽馬會毅智書院

### 鄰接車站

## 上一站‧下一站
貞操

**貞操**，廣東話俗稱**豬**，係社會嘅道德規範，適用於一夫一妻制。貞操係性伴侶跟對方嘅一種愛情承諾。當發現對方有婚外情、跟第三者有性關係，所謂貞操就唔再存在。一般認為兩性關係冇咗貞操係大件事，除非當事人可以接受「多夫多妻制」。為咗鼓勵同埋推崇貞操嚟個家庭倫理至高標準，所以中國古代發明咗貞節牌坊作為獎勵。嚮男權社會，貞操係一個好女仔應該要識。不過，男女平等嘅社會，兩性雙方冇咗嚟種愛的承諾，輕則會分手，重則會搞到家破人亡。

嚮實際上，貞操可以令一個女仔唔會未婚懷孕，又或者大咗個肚都估唔到係邊一個經手嘅。

## 註


類:道德
成人公仔

**成人公仔**係一種性玩具，專畀人自慰，而充氣嘅就叫**成人吹氣公仔**。而近年流行一種，好似真人嘅，其中美國同日本嘅成人公仔造得好鬼死真，摸落好似真人咁彈手。

## 形象
而家啲成人公仔多數整成真人「美少女」咁嘅身材，又有日本動漫嘅女仔樣。整成同真人一樣嘅陰道，有啲仲有口交用嘅咀，重識得呻吟。男公仔就係隻壯男咁款，訂造嘅話可能整成碧咸咁樣。成人公仔方便又安全，冇性病兼同後遺症。日本向呢一方面就比較成熟。

## 出面參攷同網頁
* "Just Like a Woman" - Salon.com article describing cultural phenomenon of RealDolls
* "Real Dolls: Love in the Age of Silicone" - original, more detailed version of the Salon article
* The Doll Forum - more details about RealDolls and other forms of sex dolls; because this is an active forum, and not an archived article, the information here will tend to remain current and up-to-date.
Barbie

**芭比公仔**（**Barbie**）係1959年推出、賣得最好嘅時裝玩具公仔，由美泰（Mattel）股份有限公司生產。由美國生意人 Ruth Handler（1916年 - 2002年）設計出嚟，設計靈感係由德國公仔 Bild Lilli 度嚟。

芭比有好多唔同款式嘅衫、裙、重有手袋、飾物、私家車仔、寵物、同埋唔同行業嘅返工制服，表現出唔同 life style。最初芭比淨係得白人，之後推出埋黑人同其他唔同國家民族嘅款式，好似印度芭比咁。佢個男朋友叫 Ken，喺2004年散咗，但去到2006年2月，佢哋又喺返埋一齊  。Ken 同 Barbie 一樣有好多唔同款式嘅衫換。

佢有三個細妹，Skipper、Kelly、Chelsea。

自推出以嚟，芭比一直係時裝公仔市場嘅重要組成部分。不過，近幾年，芭比面對越嚟越多嘅競爭。女性主義者亦批抨芭比公仔矮化、物化女性，好似佢個身形比例唔現實。亦一直有涉及抄芭比公仔同佢生活方式嘅訴訟。

## 睇埋
*《Barbie芭比》

## 參考資料
公仔 (搞清楚)

**公仔**可以係：
*玩具公仔
*公仔紙
*卡通、漫畫嘅角色。
*手版模型，有叫手版模型係有人物造形嘅比例模型。
*啤牌裏面嘅積（J）、女（Q）、頃（K）。
*紋身：話個人身上有公仔。
*永南食品嘅牌子名，出產公仔麵、公仔點心
布氏鯨

**布氏鯨**又叫**布達氏鯨**，係鬚鯨科嘅一種。英文「Bryde's」全名係「Johan Bryde」，係為咗紀念佢喺1908年喺南非爹濱起第一間捕鯨站而命名。

## 睇埋
*香港哺乳動物
*鯨目
菇時啤梨

**菇時啤梨**（；學名：），書面叫**鵝莓**、**醋栗**，係茶藨子科醋栗屬嘅叢生常綠灌木仔或草本植物。

## 用途
佢嘅花可以俾人睇；果可以生食，入面主要有人體所需嘅18種氨基酸、維他命C、B1、B2、Fe、Sn、K、P、Zn等礦物質，入面重有生物黃酮，有軟化血管、降血脂同降血壓、抗癌等作用。

## 連出去
* 鹅莓 千千花
* 鹅莓 护花网
* 鹅莓 绿化苗木网
Ж

**Zhe**（Ж，ж）係個西里爾字母，代表個:en:voiced postalveolar fricative音  （），類似英文字 "treasure" 入面個*s*同英文字 mirage 個 *g*。

## 字母的次序
喺俄語、白俄羅斯語、馬其頓語、塞爾維亞語字母入面排第8位，喺烏克蘭語字母入面排第9位，喺保加利亞語字母入面排第7位。

## 音值
通常讀成。非斯拉夫語言或者讀成, 或。 

## 字符編碼
 

## 睇埋
* Ž ž、Ʒ, ʒ（拉丁字母）
肥佬 (原子彈)

**Fat Man**（粵語譯**肥佬**；官話譯**胖子**）係美國一粒原子彈個代號。呢粒原子彈，喺1945年8月9號，炸咗日本長崎市。係世界第二粒用來打仗嘅原子彈，係第三粒引爆嘅原子彈。呢個名，亦都係指美國所造，同一品種嘅原子彈。粒彈係用鈈元素做核心，係引爆型（implosion-type）。

## 名
「Fat Man」可能係指英國戰時首相丘吉爾。不過，Robert Serber就喺佢回憶錄話肥佬又圓又肥，佢因為睇過《The Maltese Falcon》，同裏面角色Sidney Greenstreet好似，所以就叫肥佬。不過查實，諗緊整緊嘅過程之中，叫法都唔係時時一樣。佢有用過「細路仔」呢個名（Little Boy），亦都叫過「肥仔」（Fat Boy），「瘦佬」（Thin Man），「S-1」，同埋「件架生」（The gadget）。

## 爆
「Fat Man」喺長崎對上550米高引爆。當時係由波音B-29轟炸機Bockscar帶上城上，由 393d Bomb Squadron 機師 Major Charles Sweeney 掟。原本唔係諗住炸長崎，而係炸小倉。不過因為油唔夠，同太大煙同煙霞，所以改炸第二目標長崎。個彈放咗約莫21千噸（kiloton）黃色炸藥（TNT）嘅能量，即係8.78×10¹³焦，或者87萬8千萬萬焦。因為長崎多山，冇炸廣島受損咁大。估計有三萬九千人炸死，2萬5千人受傷。數以千計因為炸後燒傷震傷而死，數以百計受原爆輻射毒而死。爆完無耐，日本裕仁天皇宣佈投降。

## 工
呢粒彈嘅主要放射性元素係鈾-238同埋鈈。

粒彈裏邊嘅原始藍圖喺二戰期間係機密，但係好多主要部件嘅資料可以喺公眾文獻度搵到。喺1945年，蘇聯間諜響Los Alamos偷咗一份關於肥佬嘅資料去莫斯科。俄國政府響1992年公開咗呢份資料。

下邊係「Fat Man」嘅主要部件嘅示意圖，跟住落嚟嘅係更加詳細嘅物理包（負責核初始化嗰部分）用料：

## 註
長崎市

**長崎**（）係日本九州一城市，坐響日本西便一個灣，係重要港口，造船發達。行政上叫**長崎市**（），亦係大啲嘅長崎縣縣城。

長崎好早就西方文化影響，有好多歐式屋，亦都多天主敎徒。長崎亦係甲午戰爭同日俄戰爭日本皇家海軍基地。佢最為人所知係1945年8月9號俾第二粒原子彈肥佬炸過，每年都會紀念呢日。

2024年9月計，長崎市有 405.86 平方公里大，人口 388,679。

唐人好早就響長崎落戶，長崎新地中華街，係日本三大唐人街之一，排喺橫濱中華街同神戶南京町之後。

## 相

Oura_Tenshudo_Temple,_Nagasaki_2014.jpg|大浦天主堂
200321 Urakami Cathedral Nagasaki Japan01bs.jpg|浦上天主堂
Nagasaki-Glover-Garden-5415.jpg|哥拉巴園
Higashiyamate 12bankan westside.jpg|東山手十二番館
Latin Divinity School Nagasaki Japan03s3.jpg|舊羅典神學校
Former British Consulate in Nagasaki Japan01s3.jpg|舊長崎英國領事館
Sofukuji 1st Homon.jpg|崇福寺
Mt.Inasa_2010.jpg|稻佐山
Nagasaki Meganebashi M5257.jpg|眼鏡橋
Fountain at Nagasaki Peace Park.jpg|平和公園
Nagasakigenbaku.jpg|長崎原爆資料館
Nagasaki_Sanno_Shrine_1.jpg|山王神社


## 拎

* 
* 長崎市觀光網站
* 維客旅行上嘅長崎市
夜鷺

**夜鷺**（*Nycticorax nycticorax*）係一種中體型嘅鷺，亦都俾人叫做**灰窪子**、**夜窪子**、**星雁**、**暗光鳥**，係鷺科夜鷺屬嘅一種。但唔好俾個「夜」字呃咗，其實佢哋日夜都會活動。

## 特徵

夜鷺公乸同型同色，成鳥身長約40厘米，頭頂、枕部上背為略帶金屬光澤嘅深藍灰色，上身其餘部分同雙翼為端莊嘅暗灰色，眉紋寬闊呈白色並同額前相連，下身為略帶乳黃色嘅白色。頭頂生有2到3條細長嘅白色蓑羽，喺深藍灰色上身嘅映襯下好醒目，呢2、3條蓑羽隨住頭部運動而搖擺得好好睇。虹膜血紅色，咀黑色，腳黃色。

幼鳥身長同成鳥差唔多，上身灰褐色，雜以唔長嘅棕色縱斑，翼上有星星點點分布嘅白色斑點，係由羽梢嘅白色端斑所形成嘅；下身近白色密布褐色細縱紋，咀黑色，腳黃綠色。

## 食乜
呢種雀鳥最鍾意岸邊，然後捉啲魚，青蛙，甲殼類等，有時會食一啲植物性食物。如果被嚇親會將食過落肚嘅食物吐出嚟，作為自衛。有啲國家，佢哋重會喺沙灘度排隊，等啲海龜仔孵出嚟走向海期間就逐隻捉嚟食。

## 分布
夜鷺係分布非常廣泛嘅一種雀鳥，分布遍及歐洲、亞洲，非洲，美洲等。喺中國嘅東北地區、華北、甘肅、四川、華中、長江流域等省區繁殖嗰啲屬夏候鳥，而喺長江以南省份嗰啲屬留鳥。

夜鷺常住喺近水邊嘅闊葉林度，活動同食嘢就喺濕地、河面度。佢哋就好似城市中嘅上班族咁樣早出晚歸往返休息地同食嘢地方之間，因為喺飛行過程中佢哋列隊而行，一時成「一」字，一時而成「人」字，所以經常被人當咗係「大雁」。

## 繁殖同保護
夜鷺以集群繁殖，喺樹上築巢，常組成幾百隻雀一大群霸住一片樹林築巢，期間經常會有小白鷺、牛背鷺等走堆入去住，夜鷺築巢密度好大，甚至一棵樹以至一條枝椏上就聚集咗3、4個巢，夜鷺巢係由樹枝搭建而成，內部墊以柔軟嘅材料造成。每巢生3－8隻蛋，由父母一齊養育，每年6月－7月間可以見到幼鳥跟住父母離巢活動。

夜鷺數量好大，係常見嘅雀鳥，近年嚟中國各大城市都有夜鷺數量增加嘅報告，喺一啲地方甚至泛濫成災，因此有啲地方政府採取毀巢破蛋嘅方式嚟控制夜鷺嘅數量，究竟係咩因素導致夜鷺數量增加，背後有冇隱藏住其他環境因素改變嘅訊息，重需要進一步嘅研究。 

## 相

Black Crowned Night Heron I2 IMG 4874.jpg|Adult in flight.
Black-crowned Night Heron (Imm.) I IMG 7370.jpg|Immature in flight.
Black-crowned Night Heron I IMG 0334.jpg|Immature acquiring adult plumage, India.
Young night heron.jpg|Close-up of juvenile, United States.
Heron_BCN_Juv.JPG|Juvenile, waiting for scraps at Marina, Key Biscayne, FL, United States.
Black crowned Night Heron I IMG 4948.jpg‎ |Adult on a tree branch, India.
Nycticorax nycticorax12.jpg|Adult, United States
Black Crowned Night Heron Ottawa.jpg|Lake Mckay, Downtown Ottawa Canada
Nycticorax nycticorax MHNT.jpg|


## 參考
* 《香港及華南鳥類》

## 睇埋
* 香港鳥類

## 出面網頁

* Image of juvenile
* Cornell Lab of Ornithology - Black-crowned Night-Heron Information
* USGS Patuxent Bird Identification InfoCenter - Black-crowned Night-Heron
* South Dakota Birds and Birding - Black-crowned Night-Heron Information and Photos
* eNature.com - Black-crowned Night-Heron
* Field Guide on Flickr
中國水龍

**中國水龍**，又叫**長鬣蜥**（*Physignathus cocincinus*）。

## 分佈
廣泛分布喺緬甸、泰國、越南以至中國南部。香港近年亦有成功喺野外再引入繁殖嘅紀錄。鍾意住響熱帶雨林嘅河流兩邊。

## 食乜
主要食昆蟲，但都會食細嘅脊椎動物同生果。

## 現時狀況
通常俾人大量捉嚟食或者做寵物，野外數量唔知。爬蟲館(屯門公園)裏面同嘉道理農場就養咗佢哋。

## 睇埋
*香港爬蟲類
*爬蟲館(屯門公園)

## 相

Image:Physignathus_cocincinus_chinese_green_water_dragon_toronto_zoo_jan_08_1.jpg|Detailed view of legs and scales
Image:Physignathus cocincinus chinese green water dragon toronto zoo jan 08 2.jpg


## 出面網頁
* Information and care sheets for Chinese Water Dragons
* DigiMorph.org 3D computed tomographic (CT) animations of the Chinese water dragon skull
* Chinese Water Dragon care sheet
* Animal Planet :: Reptile Guide :: Iguanas & Other Lizards
* Mullberry Farms :: Feeder Insects
盾臂龜

**盾臂龜**（*Geochelone sulcata*）係一種原產非洲嘅陸生龜。係種受歡迎嘅寵物。

## 特徵同習性
盾臂龜係世界上第三大隻嘅陸上龜品種之一，身長可以去到八十厘米。長大咗嘅盾臂龜（特別係龜公）嘅盾片前部邊緣係向上捲曲嘅，背甲上嘅年輪輪廓分明，前肢前方表面覆俾又厚又大嘅多節鱗片冚住。為免熱到脫水，盾臂龜會挖窿避暑。佢哋喺清晨同挨晚時分最活躍，並會喺朝早曬太陽取暖。交配嗰陣，龜公會先圍住龜乸轉圈，有時重會用背甲撞佢。每次生蛋可達三十隻，而孵化時間大概係212日。

## 分布
盾臂龜分布喺非洲撒哈拉沙漠以南部邊緣地帶，主要喺乾旱嘅草原度生活。所以周時會受到獅子，禿鸛之類嘅猛禽猛獸襲擊。

## 參考
*  Listed as Vulnerable (VU A1cd v2.3)
*香港動植物公園盾臂龜介紹

## 出面網頁

*ARKive - images and movies of the African spurred tortoise ''(Geochelone sulcata)''
*Sulcata Tortoise - also known as African Spurred Tortoise. Care Sheet and Pictures
*CITES - the Convention on International Trade in Endangered Species of Wild Fauna and Flora
*Spurred Tortoise care sheet - Housing, feeding and temperature information
艾未未

**艾未未**（**Ai Weiwei**，）係中國藝術家，建築設計師，又係社會評論員、文化評論員。因為佢係出名詩人艾青個仔，亦都為人所知。佢喺實驗藝術呢方便，係中國頭頭。

佢最出名係做電視劇《北京人在紐約》嘅副導演，而2008年夏季奧林匹克運動會，國家體育館『鳥巢』係佢做顧問。

2011年4月3號北京當局扣留佢，不過冇正式逮捕或落案起訴，個幾月後，公安機構話艾未未涉嫌「經濟犯罪」。有國家要求放佢，亦有人聲援。2011年6月2號，艾未未可以「取保候審」。

## 家庭
艾未未係艾青同高瑛兩位詩人生嘅仔，1957年喺北京出世。無耐文化大革命，佢成家都放逐去新疆勞改。嗰度艾未未就住咗五年。

1981年到1993年，佢喺美國住，主要留喺紐約。

艾未未老婆叫路青。

## 事業

1978年，北京電影學院開辦，佢入咗學院，同期有陳凱歌同張藝謀等。1981年到1993年喺美國，佢主要搞表演藝術，而佢亦都做改現成嘅嘢而成嘅概念藝術。紐約時，佢讀過Parsons School of Design。

1998年，佢去美國搞個叫《舊鞋、性安全》概念藝術展，係第一次有大陸人去國外搞呢類展。返國之後，就搞咗中國第一套前衞藝術刊物，《黑皮書》、《白皮書》同埋《灰皮書》。

2000年，佢同馮博一喺中國上海搞展。

2006年，佢喺紐約Hudson Valley區度設計咗一個私人住宅，間屋含有好多當代中國藝術元素。

2007年，佢參加文獻十二，帶埋一大班唐人同行來做展品。而佢嘅作品《模》，畀大雨壓爛。之不過艾未未無重新整返，因為佢見到自然力量做到畀佢更正嘅作品。

佢亦同夾埋瑞士行Herzog & de Meuron，設計咗北京國家體育場，即係2008年夏季世運會場地鳥巢。之不過佢係對呢次中國搞世運會好失望。因為佢唔係推動中國改革，而係將世運會淪為一種宣傳。佢2007年8月話史匹堡同張藝謀搞世運開幕典禮，以藝術家來講，係失責。佢亦都話唔會出現喺開幕典禮。

## 註

## 出面網頁
*
伊蒂琵雅芙

**伊蒂琵雅芙**或**畢愛荻**（Édith Piaf，），原名**Édith Giovanna Gassion**，係20世紀中期公認法國最出色嘅女歌手。

類:法國女歌手
文獻十二

**文獻十二**（**documenta 12**或**documenta XII**）係第十二屆文獻展（documenta），又譯文件展、文件大展。大展喺德國Kassel搞，係當代藝術嘅盛事。呢次展期係2007年6月16號到2007年6月23號。
黐電

**黐電**係種廣東常見嘅中小學生玩耍，係種集體遊戲。 一般一舖玩兩個鐘頭，好用體力。

## 玩法
將人當係兵，分兩隊，每隊搵條柱做大本營，兩條柱通常隔個球場或一段咁長路。每隊要諗辦法摸對方大本營。兩隊由自己大本營出發，去攻擊對方大本營。呢個遊戲最終目的，就係有電兵，喺敵兵俘虜唔到你之下，掂到敵方條柱。又或者，係將敵兵全部捉到你嘅大本營，你可以大搖大擺咁去掂人哋個柱。

### 充電
之但係，喺自己大本營出發前，要摸摸自己大本營先，謂之『充電』。如果半路遇到敵兵，敵兵充電喺自己之後，敵兵就叫『新電』，如果敵兵充電喺自己之前，就叫『舊電』。

### 俘虜
新電可以捉舊電，舊電唔可以捉新電。亦即係話，舊電俾新電掂親，就做咗俘虜。俘虜要跟住去到敵方大本營，用手掂住敵方大本營，新俘虜掂住舊俘虜，拖成一串俘虜。 

### 救兵
咁，我方見到自己兵畀人俘，就要過去救。救兵一定要有電，即係掂過自己大本營，而冇用過自己電來捉人，又唔係啱啱畀人救嘅兵，先至可以做救兵。救兵要防住敵方新電兵。敵人可以匿喺對面街，後面街市，天橋上便，單車線隔離個花叢入邊，好危險嘅。假如中間畀人捉，就會連自己都埋俘虜。

我方救兵嘅任務，系去掂俘虜之中任何一個自己友。一掂，成班俘虜就即救。但係個救兵就冇晒電嘅，任何敵兵掂到，都要做俘虜。救完人無晒電，亦都唔可以去攻擊敵人大本營柱，要即刻返自己大本營充電.
文獻展

**文獻展**（documenta），又叫文件展，係世界上最重要嘅當代藝術展。家下每五年，喺德國Kassel搞一百日。第一屆文獻展，喺1955年由Arnold Bode搞起。上次搞文獻十二係2007年。下次文獻十三，喺2012年6月9號。
消防員

**消防員**（英文Fireman；美式英文Firefighter），舊時叫**火燭鬼**，亦都叫**救火員**，係專門負責救火嘅人。救火通常係一隊，一個消防員係消防隊嘅成員，佢哋係以滅火、救人為職業嘅團隊成員，職級分為隊目同埋總指揮等，好重視紀律同埋團隊精神，因為救火係唔講得笑。例如約好8分鐘後消防水喉有水到，遲咗就害死自己個伙計。

消防員養兵千人用在一時，平時嚮消防局操練體能，同埋出去同市民推廣防火意識，因為大家識防火，咁就唔使成日要出動去滅火。

## 廣東話
因為火燭鬼救火來去匆匆，所以就話啲人趕頭趕命做火燭鬼。

## 睇埋
*救火
*火燭車
太子

**太子**，可以係
* 儲君，將來會繼承君主衣缽嘅人。
* 太子 (香港)，香港油尖旺區內嘅一個地區。
* 太子站，港鐵喺九龍嘅一個車站。
* 太子爺，老細、老闆、企業家個仔。
* 太子黨，專指中國大陸同統治階層有親戚關係，因而搚到好大好處嘅人。
快富街

**快富街**（**Fife Street**）係香港旺角嘅一條行車道，東西走向，街頭嚮廣東道，街尾嚮洗衣街，中途經過新填地街、上海街、砵蘭街、彌敦道、旺角中心、西洋菜南街、通菜街、花園街等。嚮快富街東段起咗有一條大型石屎行人天橋，可以通到去旺角東站行人平台。

快富街好多行人好多車，人車爭路，食肆、鋪頭都好多，波鞋街、女人街就嚮附近。
夜總會

**夜總會**（Nightclub），俗名**夜場**，係成人娛樂場所，畀顧客工餘消費娛樂嘅會所，通常夜晚開，係可以食嘢、飲酒、聽歌、睇表演、跳舞嘅地方。不同嘅夜總會各有風格，例如西式夜總會、中式夜總會、日式夜總會等。桌上舞、真人表演、手指舞、神秘嘉賓、女賓免費、水著之夜都有好多創意花款。

## 睇埋
*的士高

## 連出去


*多姿多彩的夜生活 易游香港
*20載中國城今最後一夜 蘋果日報，2005年12月9日
*回歸10年百人誌 尖東末代大班：北地歡場打殘香港舞國 蘋果日報，2007年4月26日
*中國城之父重出江湖 壹週刊，第900期，2007年6月7日
*中國城夜總會為何黯然引退？ 網易新聞中心
嘉禾大廈大火

**嘉禾大廈大火**（Cornwall Court Fire），係香港2008年8月10號一宗五級大火，地點喺九龍旺角，彌敦道西側嘅嘉禾大廈。消防處喺中午12點16分將火警升做五級。大火4死55傷，死者包括兩名殉職嘅消防員。呢宗大火係香港21世紀第一單五級大火，對上一次係1996年嘉利大廈大火。

## 起火

大火源於旺角彌敦道687號，嘉禾大廈閣樓一間夜總會。喺香港時間2008年8月10號，上晝9點20分突然起火，大量濃煙，沿著大廈裏便樓梯，湧上高層單位，即係產生煙囪效應。加上大廈通道狹窄，內部聚熱難耐，難以救援。

## 搶救
警察同消防員喺3分鐘後，即係上晝9點23分到火場。因為接報有十幾名戶住客受困，消防員隨即救援，開出兩條喉同派出一隊煙帽隊入大廈搜索。上晝9點35分，警察將彌敦道往太子方向，近亞皆老街全綫封閉。到9點43分，因為多人被困大廈，消防員將火警升為三級；有住客喺窗邊揮舞毛巾求援，消防員升雲梯，將吸入燶煙不適者救出，由救護員送院治理。

上晝10點23分，消防處將火警升為四級，並將多名傷者分別送去廣華醫院、明愛醫院、瑪嘉烈醫院同埋伊利沙伯醫院；消防員繼續用雲梯救人，警察呼籲快富街同上海街嘅住戶疏散，重要求途人離開附近街道，唔好阻住救援。另一方面，火警中有兩名消防員蕭永方同陳兆龍喺大廈12樓被發現昏迷，由同袍將兩人抬去天台急救。

正午12點，署理九龍副消防總長劉志豪話救出咗60人，其中18人要送院，嗰時重有人致電求救。消防處喺12點派出200名消防員，同埋40架消防車撲救。由於現場溫度好高，撲救困難，消防處喺中午12點16分，將火警升為五級。

下晝1點，消防員動用咗三條消防喉，同五隊煙帽隊繼續撲救。消防出動多架救護車，分別將47名傷者送咗去三間醫院治理，之前昏迷嘅兩名消防員，送院證實死亡。一點半，保安局局長李少光同消防處處長盧振雄親身到火場視察。截至1點45分，消防員經已救出咗60幾名住客；同時，唔少居民重用毛巾或衫，掩住口鼻，等吸少啲濃煙，亦有住戶繼續打電話，或者伸手出窗、搖毛巾等救。

大火下晝3時13分救熄，消防員繼續射水降溫，以免死灰復燃。消防處用咗五條消防喉同 10 隊煙帽隊撲救，出動二百幾名消防員救火。

### 火後
當晚，警方畀住戶返去單位拎返重要嘢走。之後再封返大廈，住戶暫時唔可以返去。另一方面，幾十名消防員同殉職消防員親屬，喺大廈門口路祭；之後，消防員代表，帶香燭祭品，入災場拜祭殉職同袍。

消防處當日下令全港消防局下半旗致哀，而三名受傷消防員已全部出院。另外，消防處職工總會會繼續跟進消防員死後事宜，為兩個死者設立慰問金戶口，同埋發短訊畀員工，希望佢哋收拾心情。消防處，初步知道兩個殉職消防員事發時，用晒身上所有安全裝備，真正死因，有待部門成立專責小組，調查防煙門同其因素。

## 死傷人數
大火有兩名消防員殉職，另有兩女死，其一身份未明。而受傷有55人。

;殉職
*蕭永方，男，46歲，消防隊目，隸屬旺角消防局，服務24年，已婚
*陳兆龍，男，25歲，消防隊員，隸屬旺角消防局，入職一年

;死者
*劉改女，女，77歲；有三成皮膚燒傷，送院後證實死亡
*一名姓文女子，39歲，佢喺閣樓吸入濃煙致死再俾烈火燒焦，之後俾消防員發現

## 調查
消防處處長盧振雄，喺大火當日下晝3時話發表初步調查，認為火警無可疑。消防員搶救時，發現夜總會防煙門畀人鎖咗。火警主要發生喺閣樓舞廳，同1字樓卡拉OK，而嗰度並無防煙門，煙同熱力由缺口漫延至上層。現正研究消防裝置，係咪畀人改過以至失效。消防處會由首長級人員，成立專責小組，調查起火同消防員殉職嘅原因。。與此同時，政府人員帶同調查工具進入火災現場，相信係調查同鑑證呢次起火原因。

## 措施
;交通
*彌敦道，旺角道到窩打老道一段北行，同旺角道到亞皆老街南行，全綫封閉

;巴士
*凡係以尖沙嘴天星碼頭同佐敦匯翔道為總站，都暫停服務
*所有經彌敦道北行嘅過海巴士綫，即係九龍方向，以紅磡海底隧道九龍出口巴士站做臨時總站
*凡係由九龍東去九龍西，都縮短到九龍城迴旋處
*凡係由九龍東去九龍南，都改行窩打老道、彌敦道南行、加士居道同埋漆咸道北

;地鐵
*凡係由九龍西去九龍南，縮短到深水埗欽州街
*港鐵旺角站多個出口封閉

;各部門措施
*民政事務總署喺廣華醫院地下、伊利沙伯醫院地下、明愛醫院急症室同瑪嘉烈醫院H座地下大堂，設立跨部門援助站，並分別設置熱線電話畀市民查詢
*民政事務總署。開放喺旺角綜合大樓二樓嘅旺角社區會堂，畀受影響市民棲身
*警察喺事發當日，早上設立1條24小時查詢熱綫，畀市民查詢有關意外傷者情況，及向警方提供有關死傷者資料，以協助警方調查。該熱線其後喺當晚9點前取消，但警方繼續呼籲市民提供消息
*運輸署緊急事故交通協調中心，喺下晝2點，由運作第1級轉為第3級

## 傳媒
*無綫電視翡翠台喺《北京奧運 上午直擊》同《北京奧運 下午直擊》節目上以滾動字幕形式，向外發報有關呢次大火最新消息同交通情況。另外，翡翠台喺節目廣告時段加入《特別新聞報道》，報道有關最新消息。

*Now新聞台喺正午十二點報導指有兩名消防員殉職，當時只有Now公佈相關消息。喺下晝兩點半左右，其他電視台同網上傳媒亦陸續公佈相關消息，但根據呢啲報導。醫院相關部門消息，係兩名消防員送院搶救後，延至下晝兩點幾宣佈不治。表示Now報導消息嗰時，嗰兩名消防員重搶救緊，因此部份網民質疑，Now有報流料嘅嫌疑。

## 類同事件
*1992年澳門永亨銀行大廈京都夜總會大火
*1996年嘉利大廈大火
*2025年11月26號香港大埔宏福苑五級大火

## 參


*2008年8月10號，ON.CC即時新聞
*2008年8月10號12點30分，亞洲電視本港台《十二點半新聞》
*2008年8月10號13點00分，無綫電視翡翠台《午間新聞》
*2008年8月10號14點00分，亞洲電視新聞財經頻道《新聞報道》
*2008年8月10號14點50分，無綫電視翡翠台《特別新聞報道》
*2008年8月10號15點00分，亞洲電視新聞財經頻道《新聞報道》
*2008年8月10號16點00分，亞洲電視新聞財經頻道《新聞報道》
*2008年8月10號18點00分，亞洲電視本港台《六點鐘新聞》
*2008年8月10號18點30分，無綫電視翡翠台《六點半新聞報道》


## 睇埋
*香港火災
*煙囪效應

## 出面網頁

*旺角五級火警
*旺角五級火警(二)
*旺角五級火警(三)
*旺角五級火警(四)
*旺角五級火警(五)
*旺角五級火警(六)
*旺角五級火警(七)
*旺角五級火警綜合報告(附圖)
*旺角五級火(Youtube)
*旺角嘉禾大廈五級大火(Youtube)

|width=33% align=center|**之前：**嘉利大廈大火（1996年）
|width=33% align=center|**香港五級大火**
|width=33% align=center|**之後：**宏福苑大火（2025年）
蕭永方

**蕭永方**（）係香港消防處消防隊目，已婚，有1個12歲嘅女兒。蕭永方以1984年22歲時嘅之齡，加入香港消防處，佢鍾意打排球同埋扒龍船，2002年，獲得消防長期服務獎。

2008年8月10號（戊子年（鼠年）七月初十號），蕭永方同陳兆龍一齊殉職中，嚮旺角嘉禾大廈大火救火時吸入濃煙，終告不治，終年46歲。

## 出殯
2008年9月11號（戊子年（鼠年）八月十二號），香港殉職消防隊目蕭永方以喪禮，嚮紅磡世界殯儀館設靈。香港行政長官曾蔭權等主要官員都到場鞠躬致意，兼慰問陳嘅家人。9月12號（戊子年（鼠年）八月十三號），蕭以獲消防最高榮譽舉殯，遺體長眠浩園。喪禮儀式係佛教，靈堂輓聯咁寫：「取義忘生男兒蕩盡英雄氣，精忠報港百姓同哀烈士魂」，已經中午遺體移送浩園。

## 出邊參考
* 五級大火背後：殉職消防員蕭永方、陳兆龍捨己救人

類:香港殉職者
哥爾夫球

**哥爾夫球**，或者就咁叫**哥爾夫**（），大陸依家譯做**高爾夫球**或者**高球**，做係一種運動。目的係將一個波，用支桿打一次或幾次入波地一啲窿入便，而打嘅次數越少為之贏。哥爾夫球無標準球場，個個波地都有自己設計，多數都係草地。波地通常有九或者十八個窿。

哥爾夫球賽，家下留低最早紀錄，係1456年喺蘇格蘭愛丁堡度。呢個玩法由蘇格蘭傳到英倫，再傳到世界各地。

哥爾夫球响1900年巴黎奧運同埋1904年聖路易斯奧運做咗比賽項目，直到112年後嘅2016年里約奧運先至再次返嚟奧運項目大家庭。

## 出面網頁
* The R&A, St Andrews
* USGA: United States Golf Association
* Golf Australia, national governing body of Australia
* International Golf Federation (IGF)
氖

**氖**（，，讀/ˈniːɒn/）係元素一種，符號**Ne**，原子序號10，原子重量20.17976。佢密度0.0008999，溶點24.703 K，沸點27.07 K，熱容量有1.03。因為佢喺室溫之下係氣體，所以又叫**氖氣**。佢個氖係種惰性氣體，唔易同其他元素有化學作用。氖本身無色，但放少量入真空管或者氖燈，加電壓會放紅光或橙光，可以做霓虹光管。

氖喺宇宙好常見，不過喺地球就好少。空氣裏便有微量嘅氖，商用通常喺空氣度抽出來。

氖個名來自希臘文，即neon。意思係新嘅咁解。
NE

**NE**或**Ne**或**ne**或**nE**可以係：

*東北嘅方向符號，源自英文Northeast嘅簡寫。
*氖嘅化學元素符號。
*尼日爾嘅ISO 3166-1國家兩字母代碼。
*.ne：尼日爾國內嘅頂級域名。
*去甲腎上腺素，Norepinephrine。
*電子密度嘅符號（n_e）。
*ね／ネ：日文字母，讀音同羅馬字寫嘅都係ne。
*ne (MAC)：MAC系統嘅文本編輯器。
*尼泊爾文嘅ISO 639-1代碼。
*尼鎮：意大利列古利亞嘅村。
*Ne (河村隆一單曲)：日本歌手河村隆一喺2001年唱嘅單曲。
*唔等如：有啲程式語言寫 ne，例如 Perl（淨係比較字串先係）同 PostScript。
*Normal Ending，即係指普通嘅、正常嘅結局，通常出現喺Galgame度。
沙田海

**沙田海**（Sha Tin Hoi）又叫**潮水灣**（Tide Cove）係香港近沙田一帶海面，喺城門河同大埔海之間，畀沙田、馬鞍山同馬料水夾住。自1960年代起，沙田海為咗沙田衞星城市以及之後沙田新市鎮發展，畀人填咗好多，填成城門河道一部份。

## 名
沙田海因為近沙田而得名。

而英文名Tide Cove嘅意思，個Tide係解潮水。以前圓洲到大圍周圍一帶係淺灘，由城門河沖落來嘅沙坭積喺河口周圍。潮水漲得勁會浸咗個灘。而Cove係解一啲，三便畀地圍住，口窄肚闊嘅內海。大水坑到九肚山海面窄，內便近沙田圍一帶海面闊，因為咁而得名。

後尾跟住沙田發展，原沙田海兩岸填海，將城門河拉長成人工河，長7千米，闊200米，去到大水坑一帶為止。不過潮漲，海水一樣會湧入河度。而今日沙田海，變咗係馬鞍山到大水坑，同白石角東南便嘅科學園到馬料水，兩岸之間嘅海面。
巴真府

**巴真府**（*Prachin Buri*）係泰國東部嘅一個府。

## 資料
*面積： **4,762.4** 平方公里
*人口： **406,732**
*人口密度： **85** 人 ╱ 平方公里
*府督 ： *Phanni Kaensuwan* 

## 拎
* ''Website of the province''
* ''Province page from the Tourist Authority of Thailand''
* ''Prachinburi provincial map, coat of arms and postal stamp''
吊威也

**吊威也**，係一種電影特技，喺港產片最先出現。吊威也嚮1970年代發明。

## 名
**威也**係英文 wire 嘅音譯，亦即係鋼線咁解。

## 吊威也之前
嚮「吊威也」未出現之前，演員嘅輕功係用跳彈床倒拍法。例如電影所見，武林高手飛身上屋頂，嚮拍攝現場，演員/龍虎武師/替身/特技人其實係由屋頂跳落地，加紙皮盒接著。嚮剪接放映時，倒序播放就得咗。

## 點做
自從吊威也發明以後，電影裏面嘅大俠輕功大有進步。因為條威也幼，加埋打燈，就住嚟拍，條威也喺畫面會睇唔倒，不過間唔中都會穿崩。

配合長臂猿吊機車，演員着腰封（harness）上身，腰封「縛」上威也，威也另一邊接上滑輪組鋼索帶。另一組人就喺一邊拉郁個演員。咁就有飛嘅效果。

## 近年
早期，吊威也喺拍戲現場做，出嘅人力物力都好多，皮費貴，多數喺電影先有，有時，大製作嘅電視劇都會用吊威也。吊威也係高危工作環境，若果出工業意外，保險多數唔包嘅。

近年電腦CG特技進步，好多以前要實境嘅戲，而家喺室內環境做，用CG加返就掂。室內環境比較容易控制，變數小得多，比以前安全得多。

## 吊威也組件
* 鋼索
* 滑輪
* 腰封（或者叫 安全帶）

## 睇埋
*龍虎武師
*替身
*血漿
*紙皮盒
*放飛劍

## 外面參考
* 香港武俠片之「吊威也」
嘉利大廈大火

**嘉利大廈大火**係香港1996年嘅一場五級大火。事發嚮九龍佐敦彌敦道233號嘉利大廈，嗰幢大廈係15層高嘅商住樓，座樓樓下有街鋪、閣樓以上有住宅、貨倉、樓上鋪、同鄉會、寫字樓、娛樂場所、飯堂之類。

嚮1996年11月，嘉利大廈有部𨋢要整，所以大廈業主立案法團出通告，話工程期間有火有煙係正常嘅，業戶可以放心，唔使驚。

11月20號下晝4點47分，燒焊工人報警，話電梯大堂發生火警。因為煙囪效應，高熱氣體迅速燒入大廈各層，防煙門又冇用。事後證實41死80傷，包括殉職嘅長沙灣消防局二級消防隊目廖熾鴻。

至嚴重死傷喺周生生珠寶金行，佢十五樓寫字樓，因保安設電閘，無電開唔到，難以逃生，死咗廿二人。

## 睇埋
* 香港火災
* 閃燃
* 回燃

## 出面網頁
* 香港無綫電視翡翠台 1996年11月20號 23:45 晚間新聞：http://hk.video.yahoo.com/video/play?ei=UTF-8&p=&gid=624843&vid=515159&b=7、http://hk.video.yahoo.com/video/play?gid=624843&b=6&vid=515172&p=、http://hk.video.yahoo.com/video/play?ei=UTF-8&p=&gid=624843&vid=515197&b=5
* 香港電台《頭條新聞 - 頭條中的頭條》1996年11月 嘉利大廈五級火，40人死
* 嘉利大廈世紀大火災
* 嘉利大廈五級烈火
* 立法會秘書處資料研究及圖書館服務部（2003）「資料撰要－調查委員會」 
* 神探生涯豐且盛　休而不退享書樂，《警聲》第754期，2003年7月2日－訪問前警察偵緝學校副校長、災難受害者辨認小組成員陳展翔警司
* 華創1.9億投得嘉利大廈 結束7年業權糾紛擬建銀座式商場，《香港商報》，2003年09月12日
* 前嘉利大廈命名JD MALL，《太陽報》，2006年5月9日
* 1996年11月20日 嘉利大廈五級火警消防出車時間順序表
* 嘉利大火搶救過程的片段
17世紀

**17世紀**係指1601年至1700年呢段時期。17世紀係殖民主義發展嘅一個世紀。

伏爾泰話17世紀係「路易十四嘅世紀」。科學史上，懷特海話係「天才嘅世紀」。

## 重要事件、發展同埋成就
***科學技術**

***戰爭同埋政治**
**歐洲大規模宗教戰爭止於三十年戰爭（1618年—1648年）
**荷蘭躋身世界強國之列。

***天災人禍**

***文化娛樂**
**喺歐洲文化史嚟講，17世紀嘅歐洲文化同藝術已經開始從文藝復興時期邁進巴洛克時期

***社會同埋經濟**
**Kru 族由利比里亞移入科特迪瓦
**英國農業革命
**荷蘭人建立咗一套完整嘅市場同銀行制度，以及全世界第一間股票交易所。

***疾病同埋醫學**

***環境同埋自然資源**

***宗教同埋哲學**

## 重要人物

### 世界領袖
*非洲

*美洲

*亞洲
**（日本）德川家康
**（中國）明思宗
**（中國）多爾袞
**（中國）康熙

*歐洲
**（英格蘭）伊利沙伯一世
**（英國）詹姆斯一世
**（英國）查理斯一世
**（英國）奧利弗克倫威爾
**（英國）理察克倫威爾
**（英國）威廉三世、瑪麗二世
**（法國）亨利四世
**（法國）路易十三
**（法國）路易十四

### 科學家
*宋應星
*開普勒
*伽利略
*笛卡兒
*帕斯卡
*費馬

### 軍事領袖
*袁崇煥
*努爾哈赤
*李自成
*鄭成功

### 藝術家

## 17世紀年歷
恩平

**恩平**（）喺廣東，家下係江門市下便一個縣級市，叫**恩平市**。恩平原本係個縣，叫**恩平縣**。同開平、台山、新會夾埋做四邑。

## 史
三國吳置**[[思平縣]]**；南齊改叫**[[齊安縣]]**；隋改叫**[[海安縣]]**；唐至德二載（757年）改齊安縣置恩平縣；先屬恩平郡，其後屬恩州；宋、元屬南恩州，明屬肇慶府；1959年同開平縣合併，改設開恩縣；1961年恢復恩平縣；1994年撤消，改設恩平市。

## 名人
*馮如：中國第一個飛行家
*唐詩檾：中學教師，佢主編歷史上第一本《恩平音字典》
*唐安麒：香港營養師
*馮盈盈：2016年度香港小姐競選冠軍
*唐季禮：香港導演同武打演員
*岑建勳：香港傳媒人同演藝人
湖南

**湖南**（；新湘語（長沙話）：，舊湘語（雙峰話）：）喺長江中游南岸，係中華人民共和國中南地區嘅省，叫，簡稱，省城係長沙。

湖南因為喺洞庭湖南便，所以叫湖南，同北便另一省湖北相對。因為全境畀湘江貫穿，所以簡稱湘。以家下行政區來講，湖南以北係湖北，以東係江西，以南係廣東，西南係廣西，以西係貴州，西北係重慶。

湖南覆原21萬平方千米，人口6690萬6千人。湖南省嘅漢語方言真係好多樣，最主要嘅係湘語，重有贛語、湘南土話、西南官話、客家話同瓦鄉話等。湖南省嘅少數民族佔總人口嘅10%。

## 註、攷
林妙可

**林妙可**（；；）係中國大陸嘅女藝人兼童星，北京人，籍貫福建福州。

佢九歲嗰時喺2008年夏季奧林匹克運動會開幕會上表演《歌唱祖國》，後來俾人揭發佢係咪嘴，而首歌由七歲嘅楊沛宜喺幕後代唱。呢件事係由中國中央電視台報導，多份報紙轉報。

## 個人經歷
林妙可喺北京市出世，佢阿爸係北京《法制晚報》嘅攝影記者，阿爺係國畫家——林鍇。6歲開始拍商業廣告，重參加咗《寬恕》、《春草》、《北方有佳人》等劇集拍攝。2007年4月，佢參加咗北京奧運宣傳片嘅演出。喺拍譚晶嘅《天空》MV嗰時俾奧運開幕式總導演——張藝謀關注。

## 攷

## 出面網頁
*
*
*
萬寧

**萬寧**可以係：
*萬寧市，中國海南省一個縣級市
*萬寧橋，北京什刹海附近嘅一座橋
*萬寧 (零售商)，以香港為基地嘅一間個人護理產品零售商連鎖店
*萬寧村，台灣花蓮縣富里鄉嘅一條村莊
*萬寧 (騎師)（Kevin Manning），愛爾蘭賽馬騎師
萬寧 (海南)

**萬寧**（）喺海南島東南面，對住南海，家下係中國海南省轄縣級市。面積有1884平方千米，人口55萬。

## 名
* 唐朝叫過萬安縣、萬安州、萬安郡、萬全郡；
* 宋朝叫萬寧縣、萬安郡；
* 明朝叫萬州；
* 清朝降做縣，叫萬縣；
* 民國又改返叫萬寧縣；
* 共和國就成家下萬寧市。
李小鵬 (運動員)

**李小鵬**（）係中華人民共和國體操運動員，湖南長沙人，專玩雙槓同跳馬，退咗役，攞過十六項世界冠軍，勁過李寧。

2014年同老婆李安琪參加深圳衛視嘅THE AMAZING RACE節目第一季，最後攞咗亞軍。

## 體操世界冠軍
*1997年：第33屆世界體操錦標賽：男子團體
*2006年：世界盃（總決賽）：雙槓
*2008年：夏季奧運會：男子團體

## 出面網頁

類:中國奧運金牌得主
類:長沙人
幕後代唱

**幕後代唱**，係聲演配音，幕前咪咀假唱，幕後真聲代唱，同步進行。

幕後代唱原因有幾種：
* 幕前演員有名氣受歡迎，但唱歌質素唔到家。
* 幕後歌者外貌唔係好得，或者唔想/敢見人。

唔少歌唱家入行時，都係幫人幕後代唱開始。

有人認為「幕後代唱」即係造假，唔要得。

不過，幕後代唱呢種表演藝術，好耐以前已經出現，始終幕後代唱係藝術，同欺詐冇關。

## 出邊參考
* 1983年，鄺美雲替張曼玉幕後代唱，被寶麗金發崛，簽約旗下做歌手
* 代唱天后 - 靜婷
萬州

**萬州**（）係重慶市轄區，喺重慶市中心東北方向，距離中心374公里。以前係**萬縣市**，歸四川省管。

## 政區
*街道：高筍塘街道、太白街道、牌樓街道、雙河口街道、龍都街道、周家壩街道、沙河街道、鐘鼓樓街道、百安壩街道、五橋街道、陳家壩街道
*鎮：高峰鎮、龍沙鎮、響水鎮、武陵鎮、瀼渡鎮、甘寧鎮、天城鎮、熊家鎮、大周鎮、小周鎮、孫家鎮、高梁鎮、李河鎮、分水鎮、余家鎮、後山鎮、彈子鎮、長嶺鎮、新田鎮、走馬鎮、白土鎮、長灘鎮、白羊鎮、太安鎮、龍駒鎮、太龍鎮、羅田鎮、新鄉鎮、郭村鎮
*鄉：柱山鄉、九池鄉、鐵峰鄉、黃柏鄉、溪口鄉、燕山鄉、長坪鄉、梨樹鄉、普子鄉、地寶鄉、茨竹鄉、恆合土家族鄉

## 聯誼城邦
*熱爾（1988年10月21號）
*切爾卡瑟（2003年11月10號）
*韋恩斯伯勒（2008年4月24號）
網民

**網民**，係指網絡世界出現嘅民眾。互聯網唔係一個國家，不過唔少上網嘅人都(以為):
* 網民係一個國度嘅子民
* 喺嗰度，行為係冇皇管
* 由民意決議一切
* 表決法則 - 少數服從多數
* 真正身份不必表露

## 著名網民
* 奇拿
* 蠱惑天王

## 聚眾嘅地方
* 網誌
* 留言版
* 交友網
* 網上討論區
* 維基百科

## 網民身份
* 維基人
* 憤青
* 快閃黨
* 博客
船塢

**船塢**（Shipyard或者Dockyard），又寫做**船隖**，係修船、整船嘅地方，通常起喺岸邊，靠近港口。
原牛

**原牛**，學名 ***Bos primigenius***，係一種體型龐大嘅牛隻，目前絕晒種。個學名由德文 Auerochse 度嚟，意思係「**原始牛隻**」。

## 起源
挪威奧斯陸大學研究指，估計原牛係200萬年前喺印度起源，遷入亞洲同中東一帶，大約喺 25 萬年前開始轉入歐洲大陸，並一度喺嗰度盛行。

原牛比一般黃牛大隻，黃牛一般只有 1.4 米高，但原牛可達 1.75 米高，頭連角可長3米，體重可達 1000 公斤。原牛亦有多種家牛已經冇嘅特徵，例如牛角向前，兇猛嘅性格。喺古代，如果可以殺一隻原牛係英雄嘅象徵。

## 馴養同絕種

原牛可能喺1千萬年前出現，住喺歐洲、亞洲西部，北非等地區。

大約公元前6000年，高加索南部同美索不達米亞北部開始養原牛，遺傳證據顯示北非同印度亦有另行馴化原牛，呢個過程令原牛大為改變，甚至同而家嘅黃牛變成另一種族。

但係今日歐洲嘅牛隻係咪起源自原牛嘅馴化過程，重係疑問。雖然原牛早於銅器時代已經喺英國絕種，但遺傳研究就發現當時嘅原牛，同今日嘅牛種並無明顯關連，有人話歐洲家牛係直接由近東一帶嘅原牛產生嘅後代。

根據《牛頓雜誌》記載，1564年全球剩返8隻老公牛，22隻母牛，3隻年輕公牛，5隻牛仔，合共38隻。而最後1隻母牛喺1627年死埋，原牛正式絕種。

而過往嘅文獻（例如《高盧戰記》、《尼貝龍根之歌》(*Das Nibelungenlied*)）都有原牛嘅記載。

## 「重新製造」
喺1921年，德國人開始試吓令原牛「復活」嘅實驗，計劃係由德國動物園同慕尼黑嘅動物園分別進行。科學家以唔同種類嘅牛雜交，終於喺1932年成功「製造」出好似原牛嘅牛。但似還似，始終都唔係真嘅原牛。

## 參考

* 
* 
* International Commission on Zoological Nomenclature. 2003. *Opinion 2027 (Case 3010).* Usage of 17 specific names based on wild species which are pre-dated by or contemporary with those based on domestic animals (Lepidoptera, Osteichthyes, Mammalia): conserved. Bull.Zool.Nomencl., 60:81-84.
* 
* 
* 
* 
* 《牛頓雜誌》
* 《野生動物報導文學：走樣的臉孔》

## 出面網頁

* 波蘭原牛歷史
長毛犀

**長毛犀**（又叫**披毛犀**，*Coelodonta antiquitatis*）係一種已經絕種嘅犀牛。生存於更新世，並喺冰河時期存活落嚟。披毛犀生活喺歐亞大陸北部，而佢嘅近親板齒犀就生活喺南方。長毛犀有一隻扁平嘅角，可以推開啲雪嚟吃草。佢亦有一層厚厚嘅毛皮同脂肪，用嚟喺寒冷嘅環境底下保暖。

## 生理特徵

長毛犀約長3.7米。鼻端有兩隻角，前端嘅角呈劍形（同犀牛嘅錐形角好唔同），比眼前嘅角大1米。毛長、耳細、腳短厚同敦實嘅身體。長毛犀嘅石洞壁畫在前腳及後腳之間有一條深色闊帶，但其正確性則不清楚。冬天時，長毛犀用牠的角推開雪來吃草。

長毛犀是更新世犀牛分支中最後及衍生的成員，非常適應其生活環境。堅實的四肢及厚毛皮使牠能適應當時古北區的草原凍原環境。牠們的分佈亦按冷暖氣候的循環而擴展及收縮，數量亦因冰河時期過去而遷徙及消失。就像大部份犀牛，披毛犀與始新世最原始的犀牛有著相似的體形及形態。

## 食啲乜
 
長毛犀嘅食性一直都被受爭議。氣候重組發現長毛犀鍾意寒冷同乾燥嘅草原凍原環境。另外有分析指出長毛犀鍾意食草同莎草等植物。

對一個喺斯塔福郡發現嘅長毛犀標本頭顱骨、顎骨同牙齒而進行應變向量生物化學研究，發現佢嘅肌肉同牙齒特徵都適合食草。佢哋嘅顳部同頸部肌肉亦適合對抗食地上植物嗰時所造成嘅大拉力。而長毛犀有好大嘅間隙亦支持這個說法。

同現存嘅奇蹄目比較，長毛犀係後腸發酵嘅動物同埋只有一個胃，故此佢哋較鍾意有豐富纖維素而較少蛋白質嘅食物。呢種消化方法需要大量嘅食物通過量，故此支持長毛犀大口用嚟食草同莎草嘅講法。

## 絕種

長毛犀可能受到早期人類嘅獵殺，成為絕種嘅原因。響未發現波蘭嘅完整標本之前，佢哋嘅體形只有喺石洞壁畫中得知。呢個標本係一隻雌性長毛犀，現正存放喺克拉科夫嘅博物館度展覽。長毛犀一般生活喺歐洲北部，並喺英格蘭同北海嘅寒冷同乾燥沙漠中好普遍。

長毛犀同長毛象生活喺同一時代。長毛犀嘅近親蘇門答臘犀牛仍然住喺東南亞，但已經係極危物種。

## 延伸閱讀
* Fossil skull of a woolly rhinoceros from Belgium
* Fossil skull of a woolly rhinoceros from Germany
* 《遭遇大怪獸：人類史前生存戰爭》，ISBN 986-80922-0-5
袋獅

**袋獅**（*Thylacoleo carnifex*）曾經係最大隻嘅食肉有袋動物，但已經絕種。佢哋喺上新世末期至更新世末嘅澳洲生存。模式種叫**劊子手袋獅**（*T. carnifex*）。

## 描述
袋獅可能喺森林、林地、灌叢帶同埋河谷濕地等地獵食。

袋獅嘅近親係食齋嘅袋熊同樹熊。佢係所有現存同已絕種嘅哺乳動物中，咬合力最勁嘅，重100公斤嘅袋獅一咬可以媲美一隻重250公斤嘅獅子。佢會獵食好似雙門齒獸及巨型短面袋鼠等大型動物。佢係有袋類中專門嘅獵食者，佢嘅前肢極之強壯，有可收縮嘅爪，呢啲都係有袋類中未有過。佢有鋒利嘅裂齒同強壯嘅顎肌，可以喺獵物度撕開一大片嘅肉。呢啲特徵綜合起來估計佢好似豹咁樣，可能有能力爬樹，同保存獵物嘅腐肉。

袋獅膊頭離地75厘米，長1.5米。佢哋平均重101-130公斤，個別嘅可重達124-160公斤。
體型差唔多同雌獅，老虎咁上下。

## 化石
袋獅嘅化石喺澳洲多個位點都有發現。2007年，喺納拉伯平原下嘅山窿就發現咗成副袋獅嘅骨同頭骨，估計佢係喺平原罅跌死嘅。另外，亦發現咗一頭幼獅喺其母獅育幼袋中嘅化石。

## 參考

* Prideaux, G.J. 2007. Megafauna, caves and climate: records from Southern Australia, Selwyn Symposium 2007 GSA Victoria Division, Geological Socitey of Autstralia, Abstracts 79, p. 11-18.
* Prideaux, G.J. 2007. Mid-Pleistocene vertebrate records - Australia. In S.A. Elias (ed.), Encyclopedia of Quaternary Science, pp.1518-1537. Elsevier Science.
* Rich, P.V., van Tets, G.F., Knight, F. (1990) Kadimakara: Extinct Vertebrates of Australia, 2nd Edition, Princeton University Press, Princeton

## 睇多啲
*Anatomy of Thylacoleo (Interactive feature from Nova)
*BBC news article about Wroe's comparative study of bite force amongst mammalian predators
*Fact sheet from Australian Museum Online
*Move Over Sabre-Tooth Tiger by Stephen Wroe from Australian Museum Online.

## 連出去
*Australian Museum Online
*解剖袋獅
*袋獅比獅子更勝一籌
恐鳥

**恐鳥**曾經係世界上最大隻嘅雀之一，同馬達加斯加嘅象鳥、非洲嘅鴕鳥一樣，都係屬於平胸鳥類（即係指自泛古陸開始遺留到而家嘅一類唔識飛嘅雀）。喺11種恐鳥中，就以巨型恐鳥（Dinornis robustus 同 Dinornis novaezelandiae）最大隻，身高甚至可達4米，重約 250 公斤，佢係紐西蘭嘅獨有品種。但喺白人殖民者（毛利人）到咗紐西蘭之後，就已經絕種。

## 特徵

恐鳥係一種完全冇翼嘅雀，行動主要靠強而有力嘅大髀。羽毛呈褐色，同奇異鳥差唔多。有一條好長嘅頸，就好似雀鳥中嘅長頸鹿咁。不過一般情況下，佢哋都係將條頸呈水平橫向行走，只係間中寸條頸向上伸直望嘢。每種恐鳥無論喺體型上抑或咀嘅形狀上都各有不同，咁係為咗適應森林裏面唔同嘅生存模式。

## 天敵

喺毛利人嚟到紐西蘭之前，哈斯特鷹相信係恐鳥最主要嘅捕獵者，呢種鷹會用佢哋好似虎爪咁大隻嘅利爪，用力按住恐鳥嘅背部，再開始進食。證據嚟自幾具恐鳥骨骼嘅骨盆上一啲窿，位置同大細都同哈斯特鷹嘅利爪符合。咁樣嘅傷口，腳爪必須穿恐鳥肌肉達5厘米咁深。

但毛利人進駐紐西蘭之後，佢哋大量捕殺恐鳥以獲取營養豐富嘅鳥蛋同大髀肉，以及骨頭，皮同蛋殼作為生活上嘅必需品。

## 習性
主要為獨居，或者以小家庭形式生活，有一定嘅地盤，而且有好強嘅保衛地盤意識。科學家相信，佢哋叫起嚟好似洪鐘咁，成個森林充斥住佢哋嘅「隆隆」聲。

所有恐鳥都係食齋嘅，主要食森林裏面嘅灌木同樹葉。紐西蘭好多本土嘅植物，為咗唔畀恐鳥食晒啲葉，都進化出好多由小枝構成嘅網絡結構。

因為紐西蘭以前並無陸上嘅捕獵者，連帶恐鳥嘅繁殖速率都減慢落嚟。有證據顯示，恐鳥一次只生一、兩隻蛋，而目前已發現少量嘅恐鳥巢，全部都係用岩石掩蔽嘅地窿。

## 絕種原因
當毛利人進駐紐西蘭之後，佢哋開始發現呢種大型嘅雀除咗可帶嚟營養豐富嘅鳥蛋同大髀肉外，佢哋嘅骨頭，皮同蛋殼都分別成為生活上嘅主要用品，加上恐鳥性情溫馴，平易近人，先至成為大量捕獵嘅目標。而繁殖速率緩慢，亦加速佢哋嘅滅亡。

## 複製恐鳥
喺紐西蘭嘅一個山窿遺跡裏面，俾人發現到有大量嘅恐鳥頭骨，估計係以前毛利人捉恐鳥嚟食時，所拋棄嘅頭骨部分，以及皮膚，羽毛等等，喺山窿遺跡度都保存得相當完好。而家牛津大學嘅科學家，正利用呢啲身體部分進行DNA研究，希望有朝一日，可以複製番呢種世界其中一種最大隻嘅雀。

## 睇埋
* 哈斯特鷹
* 紐西蘭鳥類

## 資料
* 
*  
* 
* 
*  
* 
*  
*  
* 
* 
* 
* 
* 
* 
* 
*  
*  
* 

## 出面網頁

* TerraNature list of New Zealand's extinct birds
* Moa Pages
* TerraNature page on Moa
* Tree of Life classification and references
* Big Bird´s Last Stand
* ''Moa'' in Te Ara - the Encyclopedia of New Zealand
浙江大學

**浙江大學**（英文：Zhejiang University），簡稱**浙大**，1897年創校，係中國最早國立最高學府之一。

總部喺浙江省杭州市。前身**求是書院**，係杭州太守林啓創辦。1928年，改名做浙江大學。

## 舊生
* 李政道：諾貝爾獎得主，1943-1944就讀浙大物理係
* 陳獨秀：中國共產黨主要創始人，黨中央第一任書記，1898年考入求是書院。
* 吳健雄：胡爾伕獎得主。
* 路甬祥：中國科學院院長。
* 潘雲鶴：中國工程院副院長。
* 胡喬木：中國社會科學院首任院長。

## 出面網頁
*
萬 (搞清楚)

**[[10000|萬]]**原一千嘅十倍，亦可以指：

*萬州，萬縣，中國一個縣
*萬氏，姓氏
*萬字，即係**卐**（右旋）或**卍**（左旋）
黃牛飛

**黃牛飛**，係比原價高嘅飛，喺一啲地方係唔合法。賣飛嗰班人叫做**黃牛黨**，佢哋嘅行為叫做炒黃牛飛，目的係賺咗張飛官價同埋黑市價嘅差額。有人認為利潤係暴利。

買黃牛飛可能會買到假飛，冇得退，因為黃牛黨多數係黑社會。炒黃牛未必一定賺到暴利，有時供過於求，或者車船已經開走，張飛就作廢，黃牛飛就斗零都唔值，張飛揸喺手就渣都冇。
禹貢

《**禹貢**》係《尚書》一篇，係中國地理方物，兼均稅作品。成篇係假托上古三代時，夏國君主禹作寫，但一般研究指係周戰國時代所品。

《禹貢》將中土發成九州，即係冀州、兗州、青州、徐州、揚州、荊州、豫州、梁州同埋雍州。

本書到大清末年都重有影響力，視為山川治國之方。

## 註
銀座站 (香港)

**銀座站**係香港嘅站。代號455，屬於單程車票第4收費區，為銀座同埋週邊地區居民提供服務。

本站係輕鐵系統中少數車廂裏面設有普通話報站嘅車站之一（另一個係濕地公園站）。另外，雖然本站個名係源自附近嘅「嘉湖銀座」商場，但係本站仍然係成個港鐵網絡中，唯一英文站名以日文發音命名嘅車站。

## 車站結構

### 車站周邊
*嘉湖銀座
*嘉湖海逸酒店
*嘉湖山莊麗湖居
*嘉湖山莊景湖居
*嘉湖山莊美湖居
*天水圍天主教小學
*香港管理專業協會羅桂祥中學
*天水圍公園

### 鄰接車站

## 接駁交通
*港鐵巴士
**K73 - 天恆 ↔ 元朗（西）（循環線）

*九龍巴士
**265B - 天恆 ↔ 旺角柏景灣
**265M - 天恆 ↔ 麗瑤
**265P - 天恩 ↔ 麗瑤
**269M - 天水圍市中心 ↔ 祖堯
**276B - 天富 ↔ 彩園
**N269 - 美孚 ↔ 天慈邨（通宵線特別線） 

*城巴
**969 - 天水圍市中心 ↔ 銅鑼灣摩頓台
**969A - 天水圍市中心 ↔ 金鐘紅綿路（繁忙時間特別路線）
**969B - 天水圍市中心 ↔ 灣仔（繁忙時間特別路線）
**969P - 天水圍市中心 → 銅鑼灣摩頓台（繁忙時間特別路線）

## 上一站‧下一站
天湖站

**天湖站**係香港嘅站，代號是450，屬於單程車票第4收費區。此站亦都為天水圍運動場同埋天水圍游泳池嘅乘客提供服務。

## 車站結構

### 車站周邊
*天水圍運動場
*天水圍游泳池
*天水圍體育館
*天水圍公園

### 鄰接車站

## 上一站‧下一站
天慈站

**天慈站**係香港一站，代號435，屬於單程車票第4收費區。呢個站為天慈邨同埋周邊地區居民提供服務。

## 車站結構

### 車站周邊
*天慈邨
*天麗苑
*天祐苑
*天耀邨
*方潤華學校

### 鄰接車站

## 接駁交通
*港鐵巴士
**K73 - 天恒 ↔ 元朗西（循環線）
**K74 - 天瑞 ↔ 元朗東（循環線）

## 上一站‧下一站
珠江口

**珠江口**喺中國廣東，係珠江出海之處。近珠江口，江水北向南流，喺東莞沙角同南沙龍穴島之間出海。珠江口南便係零丁洋。

有時亦有人，將香港同澳門之間，零丁洋同九洲洋呢一大片海，當做珠江口。

## 史
珠江原本係海，為珠海，係南海一部份。因為過千年來，近今日廣州市一帶，聚有東江、西江、北江三大江，同埋其他細河嘅沙坭，喺周圍積成平原。而廣州市南便番禺區一帶就變地，中間留咗條珠江出海。因為地越積越出，所以珠江口亦越移越出。大清末年，珠江口去到虎門。2008年，珠江口喺虎門南便嘅沙角。
## 相關
*珠江三角洲
廣三鐵路

**廣三鐵路**（；），又叫，係中國廣東一條鐵路，最初叫，係條大清時起好嘅鐵路。廣三線家下由廣州市石圍塘站起，駁到去佛山市三水區三水南站，總長49千米。經營權歸廣州鐵路集團所有。

三佛鐵路個名，顧名思義，係三水到佛山嘅鐵路，不過查實係由廣東省城（後尾叫廣州）到三水，當時係諗住起粵漢鐵路支綫，所以又叫。

## 史
1898年（大清光緒廿四年）鐵路督辦大臣盛宣懷，同埋駐美國公使伍廷芳，同美國合興公司簽約，借錢起當時係諗住起粵漢鐵路支綫，即係三佛鐵路。

傾嗰陣，發覺省城、佛山到三水地平，難度到低，比較經濟。而佛山係經濟重鎮，而省城係華南大港，三水又係西、北、綏三江匯集，水路交通發達，經濟效益好。

首先係起省城到佛山一段。當時佛山鎮屬南海縣，而省城同南海之間，隔住條珠江。所以決定駁船渡江。水文測量之後，南海一邊揀咗石圍塘，而對面省城係黃沙碼頭，因為呢處水比較慢，啱駁船用。由石圍塘起，開五個站，有五眼橋，奇槎，韶邊，橫滘，最後到佛山。中間其實有過點頭站。省城到佛山全長16.5千米。

1901年（光緒廿七年）正月，省佛段動工，10月通車。好快起埋三佛段。三水境內，有三水同西南兩個站。1903年，即大清光緒廿九年，12月10號，三佛鐵路正式通車，全長48.9千米。

美方合興公司，違返條約，私自賣畀第三國。所華方收回鐵路自辦，注銷合同，畀675萬美金畀美方。因為呢次湖南、湖北、廣東三省商人集資贖回三佛鐵路，所以改名**三省鐵路**，自此中國就有商辦鐵路。

民國二年（1913年）民國政府交通部，派羅崇鹷為總辦，將湖南、湖北兩省股份收歸國有，重受晒三省鐵路一切開支。因為此又改名**廣三鐵路**。當其時，石圍塘到佛山，綫短收入大，係世界之冠。

## 路綫
家下路綫係石圍塘火車站、三眼橋站、奇槎站、佛山東站、佛山站、街邊站、上柏站、小塘站、小塘西站、走馬營站、三水站（拆咗）、三水南站。

喺三眼橋可以駁廣茂聯絡線，通去廣州站同京廣線，而喺三水，就可以駁三茂線。廣三鐵路實際係駁埋中國東西兩便鐵路。

客車經過廣三鐵路，可以到廣西、雲南、貴州、四川、重慶方向。而喺2007年4月18號，重駁通埋海南。

舊時係用蒸汽火車，家下全綫重未電氣化，重用柴油火車。

## 火車頭
大清同民國時期都係用蒸汽火車頭。而共和國時期就轉用柴油火車頭。

### 共和國
**曾經用過嘅火車頭**
* 東風3型內燃機車
* 前進型蒸汽機車
* 上游型蒸汽機車

**家下用緊嘅火車頭**
* 東風4B型內燃機車（DF4B）
* 東風5型內燃機車（DF5）
* 東風4C客運型內燃機車（DF4CK）
* 東風11供電型內燃機車（DF11G）

## 註

類:廣州鐵路
大海雀

**大海雀**（*Pinguinus impennis*），又叫**大海鳥**、**大海燕**，係一種絕咗種又唔識飛嘅雀，曾廣泛喺大西洋周邊嘅島上生存，但係因為人類大量捕殺而滅絕。

大海雀外表同企鵝有啲似，有時又叫做**北極大企鵝**。2009年6月9號，民主建港協進聯盟副主席張國鈞喺香港電台節目《左右紅藍綠》入面話「北極係一個人少企鵝多嘅地方」，可能係想講大海雀。

## Bibliography

*  Database entry includes justification for why this species is listed as extinct
* Brodkorb, Pierce (1960): *Great Auk and Common Murre from a Florida Midden*. *[[Auk (journal)|Auk]]* **77**(3): 342-343. PDF fulltext
*  
* 
* Fuller, Errol (1999): *The Great Auk*. Abrams, New York.
* 
* Greenway, James C., Jr. (1967): Great Auk. *In: Extinct and Vanishing Birds of the World, 2nd edition*: 271-291. Dover, New York. QL676.7.G7
* Haswell-Smith, Hamish (1996). *The Scottish Islands*
* Jordan, Richard H. & Olson, Storrs L. (1982): *First Record of the Great Auk (*Pinguinus impennis*) from Labrador.* *[[Auk (journal)|Auk]]* **99**(1): 167-168. PDF fulltext
* 
* Livezey, Bradley C. (1988): *Morphometrics of flightlessness in the Alcidae.* *[[Auk (journal)|Auk]]* **105**(4): 681–698. PDF fulltext
* Luther, Dieter (1996): Riesenalk. *In: Die ausgestorbenen Vögel der Welt, 4th edition (Die neue Brehm-Bücherei *'424**)'': 78-84. Westarp-Wissenschaften, Magdeburg; Spektrum, Heidelberg. ISBN 3-89432-213-6 [in German]
* 
* Moum, Truls; Arnason, Ulfur & Árnason, Einar (2002): ''Mitochondrial DNA Sequence Evolution and Phylogeny of the Atlantic Alcidae, Including the Extinct Great Auk (''Pinguinus impennis'')''. ''Molecular Biology and Evolution'' **19**(9): 1434–1439. [http://mbe.oxfordjournals.org/cgi/reprint/19/9/1434.pdf PDF fulltext]
* 
* Tuck, J. A. (1976): Ancient peoples of Port au Choix: The Excavation of an Archaic Indian Cemetery in Newfoundland. ''Newfoundland Social and Economic Studies'' **17**.
* Weigel, Penelope Hermes (1958): Great Auk Remains from a Florida Shell Midden. ''[[Auk (journal)|Auk]]'' **75'''(2): 215–216. PDF fulltext

## 延伸閱讀

* Auk Egg Auction Time Magazine, November 26, 1934.
* Great Auk: Audubon fact sheet
* 3D view of specimen RMNH 110.104 at Naturalis, Leiden (requires QuickTime browser plugin).

## 資料
* BirdLife International (2004). Pinguinus impennis，2006 IUCN Red List of Threatened Species，IUCN 2006。擷取於11 May 2006 Database entry includes justification for why this species is listed as extinct 
* Greenway, James C., Jr. (1967): Great Auk. In: Extinct and Vanishing Birds of the World, 2nd edition: 271-291. Dover, New York. QL676.7.G7
痔瘡

**痔瘡**，學名**肛腸痔瘺病**，係一種疾病，喺直腸屎眼皮下靜脈血管發大，成為腫塊。「十個男人，九個痔」，可知痔瘡係好常見嘅病，情況嚴重嘅病人會坐立不安，大便流血。

唔單止人會生痔瘡，動物都會有。

喺中國民間，痔瘡係奇難雜症類，好難醫。
救生水泡

**救生水泡**又叫做**救生圈**，係水上救生必需品，係一個會浮嚮水面嘅圓圈，畀浸親嘅人支援，避免浸死。救生設備完善嘅海灘、游水池、輪船上面一定有。

## 發展史
講話救生水泡嘅歷史，其實早就喺2000——3000年前嘅中國就有呢筍嘢玩啦。其實佢之前就係乾咗嘅葫蘆瓜。而《易經》同《詩經》就記低咗同「葫蘆瓜」有關嘅記載聞一多先生就將《易經》同《詩經》入面嗰句翻譯咗成「葉拍咗，葫蘆都乾咗，可以揀佢嚟做腰舟喇。」。而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解。啫係話葫蘆瓜就係最早嘅救生設備。後嚟喺海度行緊嘅船，大多數都係帶住嚿葫蘆瓜，費事話部船失事。就係噉，古代嘅中國人民就係用咗乾嘅葫蘆瓜嚟撐過河嘅，佢就係最早嘅救生水泡喇。

到咗宋朝嗰陣，整救生水泡嘅技術進步咗，有人開始用軟木料同蘆葦等整成個好似個環噉嘅嘢畀人捐入去，用個環嚟托住個身，用咗呢種環形嘅救生水泡，重方便過葫蘆瓜成幾百倍，所以就變咗名副其實嘅救生水泡喇，宋代啲人話佢係「浮環」。

後來隨住用咗新技術同新材料，好多救生設備就出咗嚟。但救生圈重俾人一直用到而家，佢重係簡便嘅救生工具。

## 用途

### 游水池

喺游水池度嘅救生圈，就係畀啲唔識游水嘅人嚟用佢，佢可以唔畀啲人就噉沉咗落去。尤其係救生員度係必須要有嘅，佢哋唔想喺有人搞咗溺水就冇得救。

### 航海
喺航海嗰陣，嗰啲海事員重將啲救生圈放喺輪船嘅甲板度比較明顯嗰邊，重喺救生圈度油咗紅同白兩種顏色，有啲比較高級嘅救生圈度重裝咗有自己識發光嘅浮燈響度，噉唔理佢喺日頭定係晚黑，都好易睇到跌咗落水嘅人喺邊個位度跌咗落去，噉救援船就可以跟住個標記迅速去到出事地嚟救返跌咗落水嘅人。
### 其它
水泡除咗救生之外，重可以畀痔瘡病人當凳坐。

## 睇埋
*救生衫
*救生繩
*救生板
*游水泡

## 註

## 連出去

* 《航海》1986年第06期
* 救生圈的历史
* 救生圈的历史
美杜莎

**美杜莎**（希臘話：），係希臘神話裏面一個女妖，高哥三女妖之一。佢阿爸係海神Phorcys，阿媽係海妖怪凱托。傳說佢好醜樣，有野豬嘅牙，每一條頭髮都係毒蛇。每當有人或動物見到佢嘅眼，就會即刻變成石像。

美杜莎原本係一位非常靚嘅金髮少女，亦成為雅典娜嘅女祭司，但係因為佢喺雅典娜女神嘅宮殿俾海神波塞冬強姦，雅典娜認為神殿被玷污，一嬲之下將美杜莎嘅頭髮變成毒蛇，變成醜樣嘅怪物。

美杜莎最後俾希臘英雄柏修斯斬頭，獻畀雅典娜，雅典娜將美杜莎嘅頭嵌喺神盾埃癸斯中間。任何直望美杜莎雙眼嘅人都會變成石像。後來美杜莎一詞就有**極之醜樣嘅女人**嘅含意。亦有傳說話柏修斯用美杜莎個頭對付海怪（鯨魚座），救咗被拎去做祭品嘅仙女座。

另外，傳說美杜莎同海神波塞冬有兩個仔女，而呢兩個仔女喺美杜莎被殺後，由佢個身度走出嚟。佢哋分別係：飛馬比加沙斯（後嚟成為天馬座）同巨人克律薩俄耳（）。

## 相關嘅文
*石化

## 出面網頁
*蛇髮女妖
孔

**孔**可以係：
*竉
*孔子，春秋教育家
*孔教，即係儒家教派，孔子創立
*孔氏，姓氏
粵漢鐵路

**粵漢鐵路**（Canton-Hankow Railway）係中國一條鐵路，由廣東省城，即係廣州，去到湖北武昌，即係漢口對岸。粵漢鐵路喺大清時就動工，要到民國時期先完成。後尾1957年起咗武漢長江大橋，同京漢鐵路（初叫盧漢鐵路，亦曾叫平漢鐵路）接軌，就夾埋叫京廣鐵路。

## 史
大清時，決定起盧漢鐵路先，其次先係粵漢鐵路同蘇滬鐵路。中日甲午戰爭後，各國為咗自身利益，都爭住喺中國起鐵路，獨英國無份。而英人見到咁，有香港，都想喺廣東起鐵路，通去上海。而朝廷戰畧閣係，光緒年間決定自建鐵路，唔好畀英人控制呢條南命脈，所以粵漢重要度提高，同盧漢係一齊起。

粵漢鐵路初時諗住由湖北入江西，然後入廣東。之但係太兜路，最後改為行湖南嘅郴州、永州、衡州、長沙。

粵漢鐵路由官方鐵路公司搞，由盛宣懷督辦，同美國借錢起。當時駐美使伍廷芳與合興公司議借美金四千萬，望五年搞掂。美以畢來斯司路事，起粵三水，築路十五里，用咗過二百萬。畢來斯死，工事都停埋，而美股多賣咗畀比利時。湖北總督張之洞就認為，比利時已經有份搞盧漢鐵路，粵漢鐵路都畀埋佢，就唔合乎國利，主張廢美約。湖南都幫口，朝廷改命張之洞妥籌辦理。宣懷盛想阻都無用。張之洞叫駐美使梁誠同合興公司傾，年餘始定，借英金一百十萬鎊贖回。

廣東、湖南、湖北三省，公設路局喺湖北，籌款築路，各自為之。湖南以袁樹勳為總理，廣東有三人爭做商辦，就係內閣侍讀梁慶桂、道員黎國廉同粵督岑春煊爭粵路商辦。最後被劾奪官。朝廷命人去查，無耐起返二人原官。而路就由官督商辦，旬日集股數達四千萬蚊，以鄭官應為總理。之不過因粵漢鐵路，粵人集股為最多，大家鬥得太勁。總理成日換，路工亦都停滯。大學士張之洞督辦粵漢鐵路，統一處理，都搞唔掂。嘥咗七年，都未起好。

後尾張之洞死咗，宣懷盛想將鐵路收歸國有，同英、德、法三國借款。不過咁搞，廣東同湖南人就好唔妥咁做，會有損佢哋利益，上疏反抗。其實同期川漢鐵路，喺四川咁做法，經已搞到暴動，民間有保路運動，殺恐官員，辛亥革命之時，四川就宣佈獨立。即係話，咁樣做法，引致民間轉軚支持革命黨，導致大清國亡。

粵漢鐵路於1900年7月動工，1936年4月起成。

## 路綫
粵漢鐵路分南中北三段。

南段喺廣東由廣州西逕三水，轉北入清遠、英德、曲江到樂昌，同湖南興甯路段相接。

中段喺湖南。北段喺湖北。

## 註


## 出面網頁
*
壯文維基百科

**壯文維基百科**係維基百科協作計劃嘅壯文版，由非牟利組織，維基媒體基金會喺2004年7月29號負責搞起，到咗2016年，呢度一共有超過一千篇文，喺多種語言嘅維基百科裏頭，佢嘅規模排第242位。

## 拎
* 壯文維基百科
石門水

**石門水**又叫**小北江**，喺中國一條河，亦係珠江上游。廣州城西北15千米處。佢因為喺石門山附近，所以咁叫法。

石門水源於北江分叉出來嘅支流匯合，好似三江水，蘆包水等，另外又加流溪水同黃洞水。水匯合之後洲一分為二，近廣州一邊叫石門水，另一邊叫裏水。兩邊水過沙洲後合返埋。之後一支屈向西入珠江，另一支過珠江南便長洲叫波羅江。

北江到石門水之間，原本係江面好闊，係北方去省城必經之水路。石門山下嘅水門，係入城最後一度門，即水路關口，係兵家必爭之地。不過去到大明時，沙坭漸塞，石門水就唔再係必經之路。

石門水中間又沙洲，水面叫西華海。

## 石門返照

石門水一帶，有舊羊城八景之一，石門返照。係大宋同元朝時名景。每當日出或日落時分，成個霞彩，同江水蒸出來嘅水汽，變成奇景，好似海市蜃樓。

## 註
潮汕鐵路

**潮汕鐵路**（Teochew-Swatow Railway或者Chaochow Railway）係中國一條鐵路，喺廣東，由汕頭去潮安，共42千米。潮汕鐵路大清時起，係中國第一條商辦鐵路。由華僑張煜南同張鴻南營造。1904年動工，1906年通車。1939年，因為日本就快入侵廣東，所以拆咗潮汕鐵路，以免落入日軍手中。

## 史
大清時，日本想起呢條鐵路，不過政府為咗唔好將路權畀咗日本，就無批出去。

1903年，張弼士畀政府委任做閩廣農工路礦大臣。佢奏請朝廷搞《招商興辦鐵軌支路》，獲得批准。張弼士就請門下做過嘢嘅南洋華僑富商，張煜南、張鴻南兄弟歸國，傾起鐵路事宜。鐵路想南起汕頭，北迄潮安，全長39千米。後尾加築意溪支線，一共32千米。清廷重派咗詹天佑做實地勘測，同指導施工。張煜南兄弟邀集親友認股，股額定為三百萬蚊，其中張氏兄弟各認一百萬。

當時有兩條綫揀。一係詹天佑測嘅甲綫，二係日本人測嘅乙綫。當時交畀太古洋行估價，洋行認為甲綫貴，所以張煜南用咗乙綫，由日本人造。汕頭一站，本來想過韓江入市區，之不過當時技術做唔到，就喺另一邊起站。

潮汕鐵路1904年動工興建，至1906年11月16號正式通車。

## 註

## 出面網頁
*
*
*
東江

**東江**係中國一條江，喺廣東，係珠江上游，屬於珠江水系。

東江水亦係香港最主要供水來源。
家婆

**家婆**係一個女人稱呼佢個老公嘅亞媽。當面要叫**奶奶**（naai⁴ naai²）。而家婆叫佢個仔嘅老婆做新婦。不過，而家有人會跟佢老公咁叫，即係媽咪，亞媽。有啲西化啲嘅，會直接叫名。舊時有叫**安人**，家下台山話都咁叫。

## 名
唐人來講，女人嫁咗以男方爲家，所以叫家字。
## 第啲話
奶奶喺中國北方話指阿嫲，即係老豆嘅媽。英文嘅 Mother-in-law 可以指家婆，亦可以指外母，即老婆嘅媽。

## 參攷
*《同形異義：粵普詞語對比例釋》，張本楠、楊若薇，香港三聯，ISBN 978-962-04-2712-1
*廣東俗語考 釋名稱 （上）

## 睇埋
* 襯家父母
* 家公
* 外父
* 外母
靈洲山

**靈洲山**（），亦寫做**靈洲**，係中國廣東一座山，喺家下南海官窯。靈洲山並唔係一般江水沙洲，而係石英砂岩來，石好硬。喺大明之前，呢度江面好闊，靈州山係好似條柱咁樣棟喺江中心，所以係大宋時嘅羊城八景之一，靈洲鰲負。

## 史
靈洲山呢處，曾經係海來，不過幾千年由北江帶沙落來，漸漸積成平地。原本大漢時重北江有叉條水落去石門水，即係家下叫嘅樂排水（又叫落排水）同下游白泥水。而過石門水就可以入番禺城，即係家下廣州城。漢樓船將軍就經呢條路打南越國。去到大宋，經已通唔到大船。

取而代之係南便蘆包水出去石門水。嗰陣江面好闊靈洲棟喺江中心。大晉已出名。大時唐有麓頸海，又叫六頸海，可見呢度水面好闊。側邊有官窯鎮，大唐係陶瓷重地，尤其呢度近水，方便陶瓷散貨。而另有金利鎮，有麻奢水避開尋峽（今潯岡）同石門之險。呢帶去到大宋盛極一時，北江船隻聚集喺處入城。

大明時蘆包水都唔係時時有水，去唔到省城。於是改由西南鎮入三江水代替，三江水入靈洲山出石門。但係三江水最後又係無咁多水，所以又叫西南涌。靈洲山呢帶沒落。因為水量無以前咁大，闊江面變成灘流，彎彎曲曲，新地畀人圍成田。靈洲山東便首先積沙，畀山上寺種田。後尾南便水道水弱，去到民國已變成小涌，1957年正式連埋南岸，唔再喺江中。

西南鎮因為水道塞，最後畀佛山涌代替，造就佛山鎮繁榮。之後佛山涌又塞，再無條闊水道入省城。

## 靈洲鰲負
靈洲鰲負係大宋時羊城八景之一。當時江面好闊，靈洲好似條柱咁，喺江中心。船隻喺度穿插。因為咁，靈洲就比喻為，底下有條鰲魚，揹起靈州突起江中，。鰲呢種比喻法，喺古代都好常見，當時叫呢類做鰲峯。大清初年，西江、北江入省城，有四個鰲峯，首先係靈洲，其次係海珠，跟住係海印，再來係禺珠，全部都係水中心。四個之中，靈洲最高大，山腳好似鼎腳。西叫象嶺，又叫三台。南叫鹿馬，又叫鉢盂。北叫讀書岡，上便有寶陀院，同埋超然、妙高兩台。

靈洲呢種情景，有人用佢同長江金山比。所以靈洲山又叫**小金山**。大宋詩人楊誠齋有寫『北江西水兩相逢，胥江波濤特地雄。急流欲上人聲鬧，近岸還移牽路窮』。係講呢處繁華。其實重有唔少名人到此留名，蘇東坡係其中一個。

## 註
宅男

**宅男**最初係由御宅族演變過嚟。御宅族嘅意思係指熱衷於動漫電玩嘅男人。

喺香港，報紙雜誌有時會用「宅男」嚟形容「隱蔽青年」。
## 睇埋
*打機
*動漫
北江

**北江**係中國一條江，喺廣東境內，係珠江水系北便支流。

佢上游係曲江，曲江過喺曲江縣境入英德，就叫北江。佢最大源頭係湞水，由江西信豐縣，大廋嶺嘅石溪灣，係條山區河來。由源頭計，最長有468千米，占珠江水系大細10.1%到。

北江上游經過南雄、始興縣、仁化等地。叫北江之後，又納埋南水、滃江、連江、潖江、濱江、綏江，然後到三水。過三水就係珠江三角洲，水流叉開。一部份水輾轉流入珠江，過廣州，然後入海；又有一部份過南海，佛山，順德，番禺，南沙然後入海。

北江流域係亞熱帶，域内高温多雨，年均降雨量約莫1800毫米，汛期喺4至9月，佔成年降雨量80%。多年平均逕流量係482億立方米，年均含沙量每立方米0.126千克，河之中，沙唔算多。流域上游除咗南雄一帶，局部水土流失影響較大之外，域内植被（讀丕）良好，四季常青。

北江水力資源豐富，理論上，含量約319萬千瓦。目前北江上大型水利工程有孟州霸水電站、白石窰水電站、飛來峽水利樞紐同埋北江大堤。
寧陽鐵路

**寧陽鐵路**（Sunning Railway），又叫**新寧鐵路**，係中國廣東一條鐵路，係清末新寧（即係民國台山）華僑陳宜禧營造。條路係繼潮汕鐵路之後，中國第二條商辦鐵路。佢亦係全部唔靠外國錢同人起嘅鐵路。籌建之時，陳宜禧向美國華僑集資，曾經係華僑喺中國最成功嘅投資事業。之不過條鐵路喺日本入侵廣東之時，拆咗來起黔桂鐵路。戰後局勢動盪，最後都起唔返。

## 出面網頁
*
腐女

**腐女**（；），主要係指鍾意耽美，亦即係鍾意幻想男男戀情嘅女性。除咗動漫、劇集、電影之外（唔理係唔係耽美嘅），有啲腐女重會對住現實嘅男人之間嘅關係意淫，比如偶像、歷史上嘅人之類。

## 語源
「腐女子」呢個詞源自日文，係由同音詞「婦女子（ふじょし）」轉化而來，係鍾意耽美嘅女性自嘲嘅用語。「腐女」個「腐」字喺日文有無得救嘅意思，而腐女喺專門指對於男男愛情（耽美系）作品情有獨鍾嘅女性，通常係鍾意呢類作品嘅女性彼此之間自嘲嘅講法；而非呢個族群嘅人以「腐女子」稱呼呢啲女性嘅話，就帶有貶低、蔑視嘅意味。喺日本，直接稱呼對方為「腐女」係好無禮貌嘅。

## 睇埋
* 㚻
* 㚻片

## 攷

* fujyoshi.jp - Includes a glossary of fujoshi-specific terminology.
* やおらヤオラー研究
鶴山

**鶴山**喺中國廣東，家下係江門市下便一個縣級市，叫**鶴山市**。舊時鶴山係個縣，叫**鶴山縣**。大清時歸肇慶府管。

因為家下江門市下管舊時五個縣，所以鶴山加埋四邑，即係台山、新會、開平同恩平，就叫五邑。

## 地理
鶴山東北有崑崙山。西北有雲宿山。

西江由南海入鶴山，過縣東北境叫古勞河，又叫蘇海，夾埋古勞小河，向東過大雁山就入新會。

潭江出縣西馬耳山，東南去到鑼鼓潭，屈西錯入開平，到新會合埋恩平江。

官田水出東北嶂背山，東南同嵐洞水合，入新會叫橋亭水。

雙橋水出西北雲蓋村，西南流，到水坪墟叫水坪江，向西南過胡盧山入開平。

## 史
1731年，大清雍正九年，將廣州府新會縣大官田劃出來做鶴山縣，重加埋開平縣部份地。因為縣城有鶴山，所以就咁叫。

大清鶴山有雙橋、藥徑兩巡司。

1958年，高明同鶴山合併做高鶴縣。1981年12月7號，國務院批准撤銷高鶴縣，恢復高明同鶴山兩縣。1993年，鶴山縣改為縣級市，叫鶴山市。

## 註

## 出面網頁
*
*
西江

**西江**，舊時叫**鬱水**，係中國南方一條江，以長來計，排中國第三，喺長江、黃河之後。係廣東同廣西主要水道，航運量居中國第二，僅次於長江。西江係珠江水系一部份。

西江起於雲南，經廣西，到廣東佛山三水同北江匯合，西行入珠江以南珠江三角洲，順德番禺之間一等支流，注入珠江，同東江匯合。三角洲中，主渠喺江門、中山之間，注入南海。

西江水係珠海、澳門一帶主要淡水水源。
德慶

**德慶**喺中國廣東，家下係肇慶市下一縣，叫**德慶縣**。大宋時叫**德慶府**，以示「因德致慶」。大清時係個州，叫**德慶州**。民國元年，1912年改為縣，叫**德慶縣**。

## 地理
### 山
德慶西北有香山，又叫利人山。而東北有西源山。

### 水
德慶南便有西江由封川入，東流過錦石山叫錦水，又向東行同淥水合，過州治，端溪水南流入來。再向東過南江口，合埋馬墟水、悅城水。悅城水上源叫靈溪，又叫靈陵水，東北入高要。

## 史
大清有悅城巡司。又有德慶驛。重有舊壽康驛，不過廢咗。

## 註

## 出面網頁
*
赤腹松鼠

**赤腹松鼠**（又叫**紅臉松鼠**，***Callosciurus erythraeus***），屬於嚙齒目，松鼠科嘅成員。

## 食乜
屬草食性，食物種類隨季節唔同而有所變化，食物種類包括植物嘅葉、花、果實、種子、硬殼果、松果等，有時都會捉昆蟲嚟食。

## 天敵
鷹、滑鼠蛇、鼬鼠等。

## 分布
印度、緬甸、中國東南部、台灣、泰國、馬來西亞

## 睇埋
* 香港哺乳動物
鄭欣宜

**鄭欣宜**（**Joyce Cheng Yan Yee **，）係香港女歌手同演員，鄭少秋同埋沈殿霞亞女。

## 演出

### 電視節目（無綫電視）
*2005年：《兒歌金曲頒獎典禮2005》（拍檔：吳卓羲等）

### 電視節目（ViuTV）
*2020年：《最愛母飯開》

### 電視劇
*2008-2010年：《畢打自己人》
*2010年：《隔離七日情》

### 網絡劇
*2019年：《性敢中環》 飾 辛曉陽（Sunny，陽陽）

### 電影
*2016年：IGirl 夢情人
*2016年：辣警霸王花
*2017年：小男人週記3之吾家有喜
*2017年：29+1
*2017年：西謊極落之太爆太子太空艙
*2022年：深宵閃避球 飾 Kiki

### 廣告
*香港迪士尼樂園《白雪公主》

## 出邊參考

*鄭欣宜網誌 新浪blog
*Teemuhae&JCi三首歌曲作品嘅分享網址
*網上流傳嘅諷刺歌曲
*一個欣宜網頁
*欣宜減肥餐單大研究
*明報鄭欣宜雜誌訪問
*鄭欣宜（fansland）
*著作《我的減肥日記》線上閱讀
*沈殿霞首披女兒減肥歷程
*肥肥女兒欣宜減肥餐單
*減肥界小魔女鄭欣宜
*新浪鄭欣宜專訪文章

## 出面網頁
* 
* 
* 
*
變色樹蜥

**變色樹蜥**（*Calotes versicolor*），俗名**雞冠蛇**、**馬鬃蛇**，係一種廣泛分布亞洲嘅樹蜥。

## 特徵
條尾有身體嘅2倍咁長，成皮鞭狀。同其他蜥蜴唔同嘅地方，就係佢哋條尾唔會自己甩。

## 分布
伊朗東南部、巴基斯坦、印度、斯里蘭卡、泰國、馬來西亞西面、越南、中國（湖南、廣東、廣西、香港、海南島）、印尼、新加坡等地。喺新加坡，佢哋對本土原生嘅綠胸樹蜥構成威脅。 (http://www.wildsingapore.per.sg/discovery/factsheet/lizardchangeable.htm)

## 資料來源
* Asana, J. 1931 The natural history of Calotes versicolor, the common blood sucker. J. Bombay Nat. Hist. Soc. 34: 1041-1047
* Wildlife at Sungei Buloh Wetlands Reserve, by Ria Tan
* Tiwaru, Manjula;Schiavina, Aurofilio 1990  Biology of the Indian garden lizard, *Calotes versicolor* (Daudin). Part I: Morphometrics  Hamadryad 15: 30-33
* Waltner, R.C. 1975 Geographical and altitudinal distribution of amphibians and reptiles in the Himalayas Cheetal (Dehra Dun, India) 16(1): 17-25; 16(2): 28-36; 16(3): 14-19; 16(4): 12-17.

## 連結
* 
* http://itgmv1.fzk.de/www/itg/uetz/herp/photos/Calotes_versicolor.jpg

## 另見
*香港爬蟲類
蛤蚧

**蛤蚧**，俗稱**大壁虎**、又叫**仙蟾**亞洲電視本港台《方草尋源》2008年3月29號星期六，台灣又叫**大守宮**，主要分佈喺亞洲北回歸線附近嘅亞熱帶地區。除咗中國之外，亦分佈喺越南、泰國同埋老撾。大壁虎棲息喺懸岩峭壁嘅窿窿隙隙，個別亦住喺樹窿入面。穴居嘅洞隙唔大，身軀僅僅可以喺窿裏面自由行動；遇敵可以整甩條尾後走佬，隨後生返，甚至喺遇敵或者捉獵物時會咬住佢唔放亞洲電視《方草尋源》2008年3月29號星期六。洞隙形狀各異，一般洞闊15-30厘米，高3-6厘米，深度不等，有啲可以有成幾米深。喺野外經常單獨或幾條棲息一處。大壁虎鍾意乾燥，喺低窪或石山下部好難睇到蛤蚧蹤跡。大壁虎係藥用動物嘅一種，由於長期捕捉，野生資源日漸減少。

## 參考


## 睇埋
*香港爬蟲類